
Unum ovile et unus pastor., 
Unu ŝafejo kaj unu paŝtisto. 
(Job. X., 16.) 


ESPERO KATOLIKA 


INTERNACIA MONATA GAZETO. OFICIALA ORGANO DE LA INTERNACIO 
KATOLIKA. 


La Sankta Patro Benedikto XVe 


donis favor-anime la 


Apostolan Benon al „Espero Katolikaf“ 
kaj ĝia Direktoraro kaj kunlaborantaro 


la 20an de Aŭgusto 1920a, 

El la urbo de „Nia Sesa“. 
„Binnenhof“ (Inte: korto), pentrinda: veduto en s Gravenhage. 

Oficiala parto. 


Ĝojo kaj Honoro 


por „Espero Katolika“. 
La Apostola Beno de Lia Papa Moŝto, Benedikto XV. 


Gravan fakton ni povas komuniki al nia kara gelegantaro: nia 
entrepreno ricevis la aprobon de la ĉefo de la katolika Eklezio, la 
Sankta Patro, kiu per tio sekvis la ekzemplon donitan de lia. 
eminenta antaŭulo, la papo Pio Xe Nia katolika revuo internacia 
„Espero Katolika“, ĝia Direktoraro kaj ankaŭ la kunhelpantaro, al kiu 
apartenas ankaŭ ĉiuj legantoj, ebligintaj la ekzistadon de la revuo per 
siaj abonoj — estas distingitaj per multvaloraj vortoj de aprobo 
kaj per la Apostola Beno, kiun donis al ili la Eklezia estro Bene- 
dikto XV per jena letero Latinlingva, pere de Lia ŝtat-sekretario, 


la kardinalo Gasparri: 


Segretario di Stato 


Di Sua Sanctita Dal Vaticano, 20 Augusti 1920. 
No B — 1027/1 
Dacitarsi nella risposta. 


Reve Domine. 


Quos nuper editos Ephemeridis „Espero Katolika“ 
numeros Romam Pontifici, tuo aliorumque scriptorum 
nomine, obtulisti, Is benigno libentique animo excipere 
dignatus est; compertum enim est Illi vos optimum prae- 
stituisse vobis finem, christianae nempe culturae diffu- 
sionen. 


Augustus Pontifex, vestro erga Christi Vicarium ob- 
sequio plurimum gavisus, ex corde vobis gratulatur et 
debitas gratias persolvit. 

Interea fausta cuncta adprecatus, praesertim ut fructus 
uberrimos in Dei gloriam et animarum utilitatem ex opere, 
cui intercumbitis, referatis, Benedictionem Apostolicam, 
quae sit supernorum bonorum auspex et paternae bene- 
volentiae signum, vobis amanter impertitur. 

Ego vero haec tibi renuntians, sensus existimationis 
meae in te profiteor, quibus sum et permanere gaudeo tib 


Addietissimus 
V. C. Gasparri. 
Rev™mo Domino 


Francisco Meštan, Scholarum Piarum. 

Traduko Esperantlingva : 


Sekretariejo . 
de Lia Sankta Moŝto 
No B — 10201 
“Ĉitota en la respondo. 
El Vatikano, la 20an de Aŭgusto 19203. 


Via tre respektinda Moŝto! 


La Sankta Patro favor-anime bonvolis akcepti la denove 
aperintajn numerojn de la revuo' „Espero Katolika“, kiujn Vi 
prezentis al Li Roma'n en Via nomo kaj en la nomo de la ceteraj 
redaktoroj; ĉar Li bone scias, ke vi havas antaŭ okuloj viaj la 
plej bonan celon, nome, la disvastigadon de la Kristana kulturo. 

„ Tre ĝojante pro via humila sindonemo, Lia Papa Moŝto elkore 
gratulas vin kaj dankas. 

Dume ĉian bonon al vi deziregante, precipe, ke al la honoro 
de Dio kaj al la utilo de la animoj vi rikoltu la plej abundajn 
fruktojn el la laboro, al kiu vi dediĉis vin, la Sankta Patro ame 
donas al vi la Apostolan Benon, kiu peradu al vi la ĉielajn bonojn 
kaj estu al vi signo de la patra bonvolo. 

Komunikante al Vi tion kun la sentoj de estimo je Vi, mi 
estas kaj plezure restos 

Via tre sindonema 


V. C. Gasparri. 


Al Lia tre respektinda Moŝto Sinjoro Francisko Meŝtan, 
Scholarum Piarum. 


La danko de la direktoraro de „Espero 
Katolika“ al la Sankta Patro: 


Illustrissimo ac Eminentissimo Domino Cardinali Secretario 


Suae Sanoctitatis 
Romam. 


Moderatores Ephemeridis „Espero Katolika“ Augusto Pontifici pro 
paterna benevolentia,. qua oblatos ab eis dictae Ephemeridis numeros excipere 
æt iis Benedictionem Apostolicam amanter impertire dignatus est, debitas 
gratias piissime ac devotissime persolvunt. 

Id Vestrae Eminentiae renuntians et submisse rogans, ut Vestra Emi- 
nentia Sanctissimum Patrem de nostris summae pietatis sensibus velit certiorem 
facere, simul Vestrae Eminentiae pro communicatione impertitae nobis Bene- 
“lictionis Apostolicae .gratias ago quam maximas summa cum veneratione 


Vestrae Eminentiae 
addictissimus 
P. Franciscus Meŝtan Schol. Piar. 
Viennae, die 5. Oct. :1920. 

Esperantlingve: 


Al Lia Eminenca Moŝto, la Kardinalo Sekretario de Lia Sankta Moŝto 
Roman. 


La direktoroj de la revuo „Espero Katolika“ elkore kaj humilege dankas 
al la Sankta Patro pro la patra bonvolo, kun kiu Li favor-anime akceptis la 
de ili prezentitajn numerojn de la nomita revuo kaj ame donis al ili la 
Apostolan Benon. 

Komunikante tion al Via Eminenca Moŝto kaj humile petante, ke Via 
Eminenco bonvolu certigi la Sanktan Patron pri la sentoj de nia plej granda 
dankemeco, samtempe mi dankas al Via Eminenco pro la komuniko de laal 
ni donita Apostola Beno kun la plej granda respekto 


al Via Eminenco 
sindonema. ~ 


Pro Francisko Meštan, Schol. Piar. 
Wien, la 541 de Oktobro 19208 , 


Vere, forta instigo al nelacigebla laborado por nia grava celo: 
„Christianae culturae diffusionem“ kaj laŭ la devizo de nia Sankta 
Patro: „Ut Christi caritas rursus dominetur in hominibus“, estas 
tiu Papa letero honoriganta nin ĉiujn katolikajn Esperantistojn. 
Nun ni povas esti tute certaj, ke ni'iras sur la ĝusta vojo, inter- 
fratigante la popolojn intermilitintajn, komunikante la admirindajn 
doktrinojn de nia Dia Majstro, defendante nian sanktan religion 
per unu lingvo ĉie komprenata, kiu interligu iom post iom, laŭ la 
intenco kaj la decidoj de la VI3-anoj en Den Haag, la tutan katolik- 
aron ĉiunacian en amo kaj kuna laboro. 

Ni plu ne timu mokojn kaj antaŭjuĝojn kontraŭ niaj celadoj; 
fiere ni povas montri al kontraŭuloj el nia samreligianaro la aprobon 
de la Sankta Patro, kiu bone ekkonis de sur alta Lia sidejo la. 
gravecon kaj la necesecon de tiu interliganta lingvo. Kaj per Lia 
patre benanta mano nin benas nia Patro en la ĉieloj, fortigante 
nin al plua laborado kaj certigante al ni, ke ni bone agas, laŭ la 
Dia volo, tial ankaŭ por la gloro kaj la honoro de Dio. „Ni volas 
Vin! ni kantas; „Ni volas Vin!“ ni dokumentas ankaŭ per nia 
laboro por „Espero Katolika“ kaj per tio por nia sankta Eklezio 
kaj por ĝia ĉiujn feliĉegigonta celo: „Ut sit unum ovile kaj unus 
pastor“. 

La Direktoraro 
de „Espero Katolika“. 

La Oficialaj Raportoj pri „Nia Sesa“ 


donas detalriĉan bildon de la naskiĝo de „Internacio Katolika“, la 
grava rezulto de tiu katolika Esperantista Kongreso en Hago. Car 
tiu. fakto havas historian valoron, tiel en la tutmonda katolika kiel 
en la por Esperanta-movado; ni devas fiksi kompletan. ilian enhavon 
en „E. K.“ kaj prezentas jene tiun restan parton de ili, kiu mankis 
al ni kiam ni- preparis la non 8/9. 

La karaj legantoj do trovas sur la sekvontaj paĝoj la finon 
de la raporto prila tria kunsido antaŭ-kongresa, la 1382 de 
Aŭgusto, kaj la kompletigan prila fermaj kunsidoj kongresaj, 
la 1639" de Aŭgusto. | 


Fino de la Raporto pri la tria kunsido antaŭ-kongresa 
la 13" de Aŭgusto, ptm. je la 29. 
(Vidu „E K.“ 1920, n° 8/9, paĝo 195). 

$1. Sro Schendeler volas anstataŭi: „Internacio“ per „Internacionalo“. 
„Internacio“ laŭ lia opinio ja estas gramatike ĝusta, sed li preferus titolon, 
kiu, ampleksas ĉiujn klopodojn, kiuj koncernas nian celon, kaj por tio „Inter- 
nacionalo“ estas pli trafa nomo. La silabo „-al“ troviĝas ankaŭ en aliaj Esper- 
anto-vortoj, ekz. „sociala“. 

Sro Mielert kontraŭdiras. atentigante, ke „Internacionalo“ estas Idista 
vorto. Esperanto ne uzas la silabon „-on“ en tiaj esprimoj, ekz. „nacio“, ne 
„naciono“. 

Sro Schendeler tamen pledas por „Internacionalo“, pretendante, ke 
la esprimo ne tuŝas la Idistan vortaron, certigante ankaŭ, ke ni bezonas „Inter- 
nacionalo“, ĉar oni atakas nin katolikojn pro la“laŭdira intenco, fondi nacion 
inter la nacioj. Post pluaj diskutoj kaj proponoj 

Prez. Pro Poell decidas: Ni me bezonas diferenci inter diversaj eblaj 
klarigoj de „Internacio“; ni bezonas „Internacio“; la senco estas sufiĉe klara; 
ni voĉdonu. 

Rezulto de la voĉdono: 15 voĉoj por „Internacio“, 8 por „Internacionalo“, 
la ceteraj neŭtralaj. La Komisiona teksto do estas akceptata. 

Sro Niesten (Nijmegen, Nederlando) petas klarigon, kial la Komisiono 
elektis la- vortordon .„Internacio katolika“ kaj ne „Katolika Internacio“. 

Sro Dro Metzger rediras, ke ni bezonas trafan mallongigon, kiun 
permesas nur la Komisiona teksto, nome „Ika“. 

Tiam la $ 1 estas unuanime kaj sen ŝanĝoj akceptata. 

S$ 2. Sro Knopf (Beuthen, Supra. Silezio) proponas: Ni lasu la esprimon 
„sidejo“ en la surskribo de la paragrafo; sed tiam ni daŭrigu, parolante nur 
„pri „sido“. La propono estas akceptata. 

Sro Pastoor (Hago) demandas, ĉu estas necese, mencii ĉi tie la detalan 
regularon, eĉ, ĉu ĝi estas necesa. 

Prez. Pro Poell respondas, ke ni intencas enregistrigi la „Ika“, kaj 
por tio ni bezonas kiel eble plej mallongan statuton ne ŝanĝotan en la pro- 
ksimaj jaroj; sed krom tiu kompreneble ankaŭ pli detala regularo estas necesa. 


Post tio la $ 2 estas akceptata. 

$ 8. Pro Koller pledas por enŝovo de la vorto „ne-politika“, ĉar „Ika, 
estas tia. 

Prez. Pro Poell rediras, ke estas memkompreneble, ke la politiko ne 
-tuŝas la „Ika“. 

Vicprez. Sro Lutkie pretendas, ke ni devas esprimi tute klare la celon 
de „Ika“, se ni ne preferas alie tre mallongan tekston por la celo. Ni deziras 
ankaŭ la aliĝon de politikaj unuiĝoj, de parlamentanoj ktp. 

Prez. Pro Poell klarigas: Ni ankaŭ volas vivi en la ŝtnto; pro tio ni 
ne bezonas diri ion pri la politika enlanda vivo. 

La $ 3 estas akceptata sen ŝanĝoj. 

§ 4 estas akceptata sen rimarkoj. 

8 5. Pro Koller deziras, ke oni enŝovu la vorton „Zamenhofan“ antaŭ 
„Esperanto“. 

'Sro Mielert kontraŭdiras, ke la vorto „Esperanto“ sufiĉas, ĉar ĉi tiu 
vorto estas ŝirmita sufiĉe kontraŭ konfuzoj; plue, ke li mem estas fidela 
Fundamentano, sed, ke oni ne povas antaŭscii, ĉu la Zamenhofa Esperanto 
estos akceptata ĝenerale de ĉiuj registaroj por la ĝenerala oficiala enkonduko; 
ke eĉ Dro Zamenhof mem mne estis tute kontraŭ eventualaj ŝanĝoj en tia 
ĝenerala oficiala ŝtat-kongreso, do, ke oni elektu la Komisionan tekston. 

Vicprez. Sro Lutkie timas, ke Ligoj, kiuj celas ankaŭ la Internacion 
katolikan, kredeble ne aliĝus al „Ika“ pro la $ 5. Oni tiel eligus ĉiujn ne- 
Esperantistajn Ligojn, kiujn ni tamen intencas akiri. En la statuto, projektita 
en „E. K.“, Esperanto ludas nur la rolon de rimedo. Estas la tasko de la 
landaj Ligoj, propagandi Esperanton. Se ni do ne esprimas oficiale la sencon 
de la $ 5 sed nur kvazaŭ private uzas Esperanton, ni kredeble ebligos aliĝon 
al multaj aliaj Ligoj. 

Sro Mielert, kontraŭdirante, petas la ĉeestantaron, havi la kuraĝon; 
akcepti la $ 5, do, havi la kuraĝon, en la nuna tempo labori por kaj per 
Esperanto. La estonto certe estas nia; Esperanto devas venki kaj certe venkos. 
Li rakontas kiel ekzemplo la plej novan sukceson atingitan de Sro Dro Metzger, 
kiu, ĉeestante Internacian kongreson de Kristana pacifista kaj kontraŭ-alkohola 
Ligo en Builthoven (Nederlando), sukcesis, tuj konvinki la kongresanojn pri la 
nepra neceseco de Esperanto. Tiu kongreso unuanime akceptis de nun Esper- 
anton kiel estontan nuran lingvon por kongresoj, interrilatoj ktp 


Sro Schamanek subtenas la postulon de Sro Mielert, kompletigante, 
ke la $ 5 koncernas nur la internaciajn interrilatojn, do, ke restas netuŝataj 
la naciaj lingvoj, kaj, ke fine sufiĉos, ke eble nur kelkaj estraranoj de aliĝonta 
Ligo lernas Esperanton. 


Prez. Pro Poell interkonsentas plene, pretendante, ke la § 5 estas 
nepre necesa. 


Mallonga diskutado okazas ankoraŭ pri la plej trafa mallongigo de la 
nomo „Internacio Katolika“: ĉu „Ika“, „Ik“, „Ika“ ktp. 


Sro Dro Hotzelt proponas voĉdonon. Oni akceptas. Rezulto: 12 voĉoj 


estas por la skribmaniero „Ika“, 11 kontraŭ. La mallongigo „Ika“ do estas 
akceptata. 


§ 6. Sro Sappl atentigas, ke ekzistas ŝtatoj, en kiuj ankaŭ: reglonaj 
organizaĵoj troviĝas. 


— 231 — 


Sro Dro Metzger klarigas, ke tio koncernas la detalan regularon. 

Pri la punkto „b“ uu 

.Pro Koller proponas, meti punkton post la vortoj „katolikoj“, ĉar 
ekzistas multaj katolikoj en urboj kaj preĉipe en la kamparo, kiuj estas 
Esperantistoj, tamen ne apartenas al iu ajn Esperanto-Ligo. 

Sro Mielert akcentas, ke estas nepra devo de ĉiu katolika Esperant- 
isto, aliĝi al kit. Esperantista Ligo, ĉar nur unueco, nur granda organizita 
anaro kondukos nin al la celo. 

Sro Dro Metzger kompletigas, ke „Ika“ mne povas akcepti unuopajn 
katolikojn el landoj, en kiuj jam ekzistas Ligoj, al kiuj ili laŭstatute povas aliĝi. 

Sro Dro Hotzelt gpinias, ke ĉi tiu demando ne estas grava. 

Sro Schendeler pretendas, ke la senco de la paragrafo ne eŝtas klara. 

Sro Mielert klarigas, ke ekz. scienculo 'aŭ laboristo tiel longatempe 
povas aliĝi senpere al „Ika“ kiel „individua membro“, ĝis kiam fondiĝas aŭ 
kata Esp» landa Ligo aŭ specialaj scienca aŭ laborista katolika Ligoj, al 
kiiij li laŭstatute povas aliĝi, post kiam la Ligoj fariĝis „ordinaraj membroj“ 
de „Ika“, 

Vicprez. Sro Lutkie proponas, forlasi la vorton: „unuopaj“ antaŭ 
„katolikaj“. 

La. propono estas akceptata. Pri 

$6SroSchendeler pretendas ke la teksto de la paragrafo estas ne sufiĉe 
klara, kaj li proponas, ke la Komisiono denove fiksu la tekston. 

Oni decidas laŭ tio. 

8 7. Estas akceptata sen rimarkoj. 

$ 8. Sro Knopf proponas jenan ŝanĝon: „La havaĵo rezultas el la 
membraj kotizoj, pagataj laŭ la detala regularo. E 

La propono estas unuanime akceptata. 

Prez. P.o Poell kore dankas al la komisiono pro la farita ĝis nun 
laboro, petante, ke ĝi daŭrigu sian taskon ĝis la fina ellaborado de la „Statuto“ 
kaj la „Detala Regularo“. Tiam li sciigas la ĉeestantaron, ke ia kongreskomitato 
decidis, sendi telegramojn al Lia kardinala moŝto, la ĉefepiskopo Dro Piffl 
en Wien, al Liaj episkopaj moŝtoj van Diepen kaj Calier, al Ŝia reĝina 
moŝto Vilhelmino de Nederlando kaj al la prezidanto de IKUE, Pro Parker. 

La aŭdantaro volontege aprobas la decidojn. 

Tiam Prez. Pro Poell korege dankas al ĉiuj, kiuj helpis, en ĉi tiuj 
antaŭ-kongresaj kunvenoj starigi la grandiozan novan konstruaĵon. Specialan 
dankon li esprimas al ambaŭ Komisionoj. „Ni povas esti kontentaj“, li diras. 
„Ni bone solvis nian taskon kaj la kongreso ĝojos kaj dankeme ĝuos la fruktojn 
de niaj sukcesplenaj klopodoj.“ 

Per la katolika saluto li fermas la antaŭ-kongresajn labor-kunsidojn. 

Mielert. 


Kompletiga raporto pri la fermaj kunsidoj la 16: de 
Aŭgusto 19202. 
(Vidu „E. K.“ 1920, n° 8/9, paĝo 183, komenco.) 


Laŭ la tagordo nun estas pritraktota „Balotado kaj oficiala ak- 
cepto de la Regularoj de Iks “. 

Sed estiĝas diskutado mallonga pri la ŝanĝopropono; unue Sro Dro 
Metzger diru sian paroladon. Kelkaj: voĉoj kontraŭdiras, postulante, ke oni 
antaŭe pritraktu la regularon. 

Vicprez. Sro Lutkie opinias, ke Dro Metzger estas bona parolisto, 
ke li do certe-parolos mallonge sed trafe. 

Prez. Pro Poell proponas voĉdonon, obeante la opiniojn de aliaj 
kongresanoj. 

SroSchendeler diras, ke la demaudo dependas de la daŭro de la parolado. 

Prez. Pro Poell opinias, ke ni Jam nun ja perdas tempon per malutila 
babilado. 

Sro van Oijen (Hago) proponas, ke la estraro decidu. 

Sro Dro Hotzelt avertas, aŭskulti unue Sron Dron Metzger, admonante, 
agi laŭ la tagordo, ĉar multo estas pritraktota ankoraŭ. Ne restos al ni sufiĉe 
da tempo. 


Prez. Pro Poell deklaras, ke ni jam nun perdis 5 minutojn per sen- 
utila diskutado. 

gro Dro Metzger reiras al la propono de Sro van Oijen, nome, ke 
la estraro decidu. La ĉeestantaro interkonsentas, kaj post interparolado la 
estraro decidas,'ke unue parolu Sro Dro Metzger, sed ne pli ol 15 minutojn; 
ke post la parolado ne okazu diskutado, sed ke oni tiam tuj pritraktu la 
regularon de „Ika“ ktp. 

Sro Dro Metzger ricevas la vorton por sia parolado: „LLa Kristkato- 
lika Pac-movado.“ Jen la resumo de la parolado: 


Fivis la terurega milito. Sed bedaŭrinde ankoraŭ ne finis la teruraj 
sekvoj de la tutmonda milito; ankaŭ mne finis la kaŭzoj de la milito: la 
reciproka malkonfido kaj malamo inter la nacioj, la ŝovinismo, militarismo 
kapitalismo, imperialismo. La homoj tremas, antaŭsentante la venontan militon, 
kiu signifus la finon de la kulturo de Eŭropo. Ĝi certe venos, se ni ne forigos 
la kaŭzojn de la milito, se ni trankvile alrigardos, anstataŭ agi. 


Jen la celo de la internacia pac-movado Ĝi ne ekzistas en ne-efika 
prediko kontraŭ la milito kaj por la paco, ne en la proklamo de komuna 
kosmopoliteco, sed en la milito kontraŭ la multspecaj kaŭzoj de la militoj, 


en la proklamo de internacia ordo de la homaro, por kiu paco estas ne nur 
ebla sed memkomprenebla. 


Agante.tiel, ni agas kiel Kristanoj, kiel disĉiploj de nia Dia Majstro, 
kiel veraj katolikoj, kiel obeemaj infanoj de nia Sta Patro en Roma, Be- 
nedikto XVa: „Ut Christi caritas rursus dominetur in hominibus“, t. e. „ke 
la Krista amo denove estu reĝo inter la homoj“, fine kiel Esperantistoj, 
sekvante la homamajn ideojn de la aŭtoro de nia kara lingvo. 


Bone kaj certe ni scias, ke me sufiĉas, ekstarigi per leĝoj eksteran 
„Ligon de la nacioj“, ne zorgante pri interna komuneco de la animoj, kiu 
tute el si mem estigas veran efikplenan ligon interpopolan. Sen animo la 
korpo estas malviva. 


Kiu estas pli rajtigita ol nia Sta Eklezio, estigi ĉi tiun animon? (Qi, 
kiu predikas liberigon el la egoismo, justan ordon inter la homaj societoj, 
kiu diris, pere de Lia Papa moŝto dum la milito: „Devas regi la potenco de 
liusteco kaj amo super la potenco de la armoj!“ 

Do, venis, des pli rajte por ni, la momento, malfaldi nian standardon, 
la standardon de la Kristana kaj katolika pac-movado. 

Jam dum la milito en la 1917a fondiĝis organizaĵo intefnacia katolika, 
celanta, proklami veran Kristkatolikan internacion: Mondpacligo Kruco 
Blanka. Jam en Februaro 1917a ĝi publikigis internacian katolikan pac- 
programon, kiu ricevis de Lia Papa Moŝto dumlasomero:1917a la Apostolan benon. 

La parolanto tiam skizis la enhavon de tiu pac-programo jam konatan 

el „E. K.“ kaj daŭrigis: 


Nia VIa nun kreis novan solvon de la problemo de la internacio 
katolika: IKUE, celanta speciale la propagandon de Esperanto inter la 
katolikaro, kaj Mondpacligo Kruco Blanka, celanta speciale la pac- 
movadon, dum ambaŭ serĉis realigi katolikan internacion, kunfandiĝas, 
estigante novan organizaĵon: „Internacio Katolika.“ Estonte do MKB 
nur restos speciala fako interne de „Ika“ nome, unuiĝo de la naciaj pac-organiz- 
aĵoj, kaj IKUE estos kvazaŭ komitato konsistanta eble el la prezidantoj de 
Ja diversaj katolikaj landaj Ligoj Esperantistaj. La ĝisnuna sidejo de IKUE 
en Nederlando restos kiel oficiala sido de „Ika“, dum la ĝisnuna sidejo de 
MBK en Graz estos la centra oficejo de „Ika €. 


Kvankam „Ika“ el si mem estas pacema, tamen estas necese, speciale 
organizi la internacian katolikan pac-movadon per multegaj laborkomitatoj 
propagandantaj nian movadon, kaj per fondo de landaj unuiĝoj. Do, la naciaj 
pac-organizaĵoj, kiuj, kune kun la naciaj Esperanto-Ligoj, estos la veraj 
kolonoj de la Internacio Katolika, estos unuigitaj en la Mondpacligo Kruco 
Blanka kiel ilia internacia federacio. Ni kiel eble plej laŭforte klopodu en 
tiu direkto kaj ne lasu la kampon al la kontraŭuloj de nia Sta Eklezio, por 
meriti la feliĉegon promesitan de nia Dia Majstro: „Feliĉaj estos la pacig- 
antoj, ĉar ili estos nomataj filoj de Dio.“ La parolado. estas tre aplaŭdata kaj 

Prez. Pro Poell esprimas krom ĝenerala danko al la parolinto ankaŭ 
specialan dankon al li por tio, ke li faciligis lian propran taskon: klarigo de 
la fondo de la Internacio Katolika. Tiam li petas Sron Heilker kiel ĉefon de 
la komitato, elektita, por ellabori la statuton kaj la detalan regularon de „Ika“, 
raporti pri la ĝis nun farita laboro. 

Sro Heilker, nomante la tri ceterajn anojn de la komitato, Srojn 
Alessio, Dro Metzger kaj Mielert, atentigas, ke, kompreneble, verko 
kiel ellaborado de statuto kaj detala ° "regularo de tia grandega organizaĵo 
postulas multe pli da tempo, ol.kiu estis disponebla al la komitato, sed, ke 
la komitato. tamen sukcesis en tiu mallonga tempo, almenaŭ fiksi la statuton 
ĝis kelkaj detalaĵoj kaj almenaŭ skizi pli malpli detale la detalan regularon. 
Li do proponas, akcepti sen diskuto ne nur la statuton sed ankaŭ la regular- 
projekton, fiksotajn definitive dum la sekvonta kongreso. t.“e. en la unua 
ĝenerala kunveno de la nova „lka“. Dume la komitato daŭrigos ellaboradon de 
kompleta projekto. Oni do akceptu nun nur provizore ; se ni jam hodiaŭ akceptus 
definitive la statuton kaj la detalan regularon, kredeble ni malebligus al multaj 
Ligoj aliĝon al „Ika“ kiel ordinaraj membroj, ĉar la ordinaraj membroj almenaŭ 
iamaniere devas havi la .rajton, influi la definitivan tekston, kaj tio okazu 
dum la unua ĝenerala kunveno en la venonta jaro. Ni povos tiam almenaŭ 
inviti tiajn Ligojn, kunlabori pri la fiksigo de la teksto. 

Post tiuj antaŭklarigoj Sro Heilker pritraktasla „Statuton“, dirante, 
ke ne estis eble, multobligi ĝis hodiaŭ la tekston. 

Li do proponas, ne tro multe atentigi pri unuopaj vortoj, sed akcepti 
ĝenerale la ideon. Al la Komisiona teksto de la $ 7, jam priparolita dum la 
pasintaj tagoj, la komisiono proponas nun aldonon pri la ĝenerala direk- 
toro, kiu estu samtempe la ĉefdirektoro de „Ika“ kaj havu grandan influon sur 
la direktoraron, estante tre grava persono interne de la estraro de „Ika“. 

Sro Heilker tiam laŭtlegas la -§§ 1—8 kaj la dnme nove ellaboritajn 
$§ 9—12 en la nuna vico. Li finas per la deziro, ke la kongreso provizore- 
akceptu la Statuton, antaŭ ol pritrakti la detalan regularon. 

Sro Schendeler atentigas, ke eble multaj el tiuj, kiuj ne partoprenis 
la antaŭ-kongresajn kunvenojn, ne komprenas la aferon, opiniante, ke la 
laŭtlegitaj §§ estas tiuj de la. en „E. K.“ projektita nova regularo de la 
ĝisnuna „IKUE“. La kongresprezidanto do klarigu la aferon. 

Prez. Pro Poell klarigas jene: La projekto en „E. K.“ ne plu valoras. 
Dum la antaŭ-kongresaj kunvenoj estis decidate, elekti komisionon internacian, 
por ellabori novan projekton por grandioza kreota „internacio Katolika“, 
ĉar unuanime oni opiniis, ke la ĝisnuna „IKUE“ ne plu sufiĉas por la ĝis 
fundo ŝanĝitaj bezonoj de la nuna tempo, kaj ke ni nepre bezonu verun 
Internacion Katolikan. La komisiono prezentis en la lasta kunsido, vendredon, 
la 13an, la unuajn 8 ellaboritajn paragrafojn, kaj hodiaŭ ĝi aldonas novajn kvar 
paragrafojn (S$ 9—12). En la vendreda kunveno ni pritraktis la fondon, la nomon, 
la sidon, la celon, la rimedojn, la lingvon, la membrojn, la estraron kaj la 
havaĵon de la nova „Ika“. La komisiono nun prezentas novajn paragrafojn 
ankoraŭ pri ĝenerala kunveno, statutŝanĝoj, ĉesigo kaj detala regularo. 

Krom la statuto ni bezonas ankoraŭ detalan regularon; sed, ĉar al la 
komisiono mankis tempo necesa, por fiksi plene la tekston de la detala regul- 
aro, ni hodiaŭ akceptu nur la statuton kaj pri la detala regularo ni aŭdu 
hodiaŭ nur la jam ellaboritajn paragrafojn. Restas ankaŭ la tasko, elekti novan 
estraron, kiu decidu pri la ankoraŭ farotaj laboroj. Finante sian klarigon, la 
prezidanto plej kore dankas al la komisiono pro ĝia multvalora laboro 
plenun»:lita en senlaca laboro taga kaj nokta. 

Vicprez. Sro Lutkie memorigas, ke Sro Heilker menciis ankaŭ lian 
nomon inter tiuj, kiuj estus por provizora akcepto de la statuto. Sed li 
kontraŭdiras. Ni ja akceptu la statuton provizore nur por la ekstera mondo, 
sed fakte ni devas akcepti ĝin definitive, ne nur laŭsence sed ankaŭ laŭtekste. 
Ni devas posedi en la manoj jam tekston definitive fiksitan, laŭ kiu ni po vas 
labori. Ni do ne prokrastu la fiksigon de tiu teksto, kiun la sekvonta kongreso 
eventuale ja povos ŝanĝi. 

Prez. Pro Poell opinias, ke ni do reale akceptas provizoran statuton. 

Sro Heilker diras, ke la provizoreco de la statuto estu deviga por ni. 
Pro tio ni atendu ankoraŭ pri la enregistrigo ĉe la juĝejo. 

Sro Dro Hotzelt rimarkigas, ke la prezidanto do proponas al la ĉeestant- 
aro, ne akcepti ion, kion ĝi ankaŭ ne povas akcepti. 

| Prez. Pro Poell respondas, ke li efektive ne postulas tion. Ĉiuj ja 
aŭdos la pretajn paragrafojn. Cetere, al li ne plaĉas, ke „lka“ havu laŭ la 
Komisiona teksto tri prezidantojn, sed unu estu prezidanto, la du cetera 
estu vicprezidantoj. Unu estu imperiestro, ne tri. La mondo, ne konante niajn 

intencojn kaj antaŭparoladojn, ne komprenus tion. Plue: „polande“ ankaŭ 
estas nekomprenebla; pli bone ni diru: „poŝtate.“ Demandinte la komisionon, 
tiu interkonsentas pri tio. Ankaŭ la ĉeestantaro akceptas, post demando metita 
de la prezidanto, la ŝanĝojn. 

“La prezidanto tiam memorigas, ke laŭ decido en la antaŭ kongresaj 
kunvenoj la komisiono havis la taskon, ŝanĝi la tekston de la $ 6. 

Sro Mielert respondas, ke, laŭ lia opinio, la nuna teksto jam ne 
estas duba. 

Sro Schendeler, la tiama proponinto, deklaras, ke nun' li ankaŭ 
konsideras la tekston de la $ 6 sufiĉe klara. 

Prez. Pro Poell daŭrigas la pritraktadon de la statuto kaj post laŭt- 
legado de la nova $ 8 li demandas, kiu deziras, paroli pri la paragrafo 
„Ĝenerala kunveno“. Neniu anonciĝas; sed la prezidanto mem deklaras, 
ke la teksto ne tute plaĉas al li. 

Sro Heilker respondas, ke la komisiono tute me havis tempon, por 
bonstile ellabori la tekston, sed nur, por esprimi la ĝeneralan ideon. Oni 
elektu komisionon por posta fiksado de la teksto. 

Prez. Pro Poell proponas kiel tujajn ŝanĝojn: anstataŭi la oftajn „pri“ 
per „koncerne“, „ĉefdirektoro“ per „ĝenerala sekretario“, 

La proponoj estas akceptataj. : 

/ Sro Dro Metzger proponas, enmeti en la lastan frazon la vorton: 
„valoraj“ antaŭ „voĉoj.“ Ankaŭ tiu propono estas akceptata. 

Sro Sappl pledas por kompletiga frazo klariganta la agadon post 
egalnombra voĉdono. 

Sro Dro Metzger respondas, ke tian okazon pritraktos la detala regularo. 

Post tio la $ 8 — ĝenerala kunveno — estas akceptata. 

La restaj $$ 10—12 estas akceptataj sen rimarkoj. 

Per tio la statuto entute estas akceptata. 

Prez. Pro Poell gratulas alla ',Ika“ je ĝia naskiĝo kaj de- 
klaras la „Internacio Katolika“ ekstarigata. 

Sro Pothast (Hago) deziras ankoraŭ ŝanĝon de la nomo en „Katolika 
Internacio“. 

Prez. Pro Poell rediras, ke tiuj detalaĵoj estis sufiĉe longatempe pri- 
parolataj jam dum la antaŭ-kongresaj kunvenoj. La §§ 1—8 do estis akceptataj 
definitive jam pasintan vendredon. 

Sro Pothast interkonsentas. | 

Sro Heilker proponas, ke oni nun, post la akcepto, elektu komisionon 
por la definitiva fiksado de la teksto de la statuto. Li nomas Srojn Scha- 
manek kaj Schroder en Wien. 

Sro Pothast kompletigas, ke la komisiono daŭrigu la ellaboradon de 
la detala regularo kaj tiam sendu la tekstojn al la du ĵus nomitaj sinjoroj. 
La ĉeestantoj decidas laŭ tiu propono. 

Sro Dro Metzger atentigas, ke oni decidis provizore, ankoraŭ. ne 
enregistrigi la statuton ĉe la juĝejo. Li konsideras la enregistrigon tre gravan 
fakton. Ni ja estonte eble povos ŝanĝi la tekston, se tio estos necesa pro 
aliĝo de grandaj Ligoj; sed nepre necesa estas tuja enregistrigo por „Ika“. 
Tion postulas la grandeco kaj la reputacio: de la nova Ligo. 

La kongreso akceptas tiun proponon. 

Sro Heilker atentigas, ke tiam nova paragrafo estas necesa, enhavanta 
la rajtigon por la direktoraro, enregistrigi la Ligon. 

Sro Dro Metzger rediras, ke por tio eble sufiĉus nur unu persono tuj 
elektota. Sufiĉas, se en la protokolo staras: 

le la direktoraro estas rajtigita, ŝanĝi la statuton iamaniere, se tion la 
leĝo Nederlanda necesigus koncerne la enregi~trigon. 

2e La fonda kunveno elektas por tio unu personon. 

Prez. Pro Poell deklaras, ke la-akcepto de la 2a punkto sufiĉus. 

Sro Dro Metzger atentigas pri la grandaj malfacilaĵoj koncerne la 
enregistrigon. 

Prez. Pro Poell respondas, ke tiaj malfacilaĵoj ne ekzistas en lia lando. 
Oni do akceptas ĝenerale la 2an punkton kaj la kongreso elektas kiel 
reprezentanton de „Ika“ ĉe la juĝejo unuanime la kongresprezidanton. 

Prez Pro Poell nun aliras al la pritraktado de la „Detala Regu- 
laro“ kaj laŭ lia deziro 

Sro Mielert laŭtlegas la ĝis nun pretajn paragrafojn. 

Prez. Pro Poell malfermas la ĝeneralan diskutadon pri la Detala 
Regularo. 

Sro Dro Metzger diras; La komisiono en la mallonga tempo povis 
kaj volis ellabori nur la nepre necesan enhavon, por ke ni tuj povu komenci 
nian laboradon La direktoraro nun tuj komencu finellabori la Detalan Regul- 
aron. Ni do provizore akceptu la Detalan Regularon en ĝia nuna formo, 
kondiĉe, ke ĝi estu kompletigata de la direktoraro. 

Sro Dro Hotzelt parolas kontraŭ la elekto de Graz por la centra 
oficejo de „Ika“, ĉar Graz estas la sido de la „Mondpacligo Kruco Blanka“ kaj 
ni ne ŝajnigu, ke „Ika“ kaj MKB estas samo. 

Sro Mielert atentigas, ke ni ne nomas en la Detala Regularo M K B 
sed nur ĝenerale la lokon Graz. 

Sro Dro Hotzelt plendas, ke la raportisto por la Nederlanda gazetaro 
Sro Pastoor malĝuste resumis en la Nederlandaj ĵurnaloj liajn parolojn en 
la antaŭ-kongresaj kunvenoj pri la unuigo de IKUE kun MKB. 

Sro Pastoor deklaras, ke laŭ lia opinio Sro Dro Hotzelt pro naciaj 
politikaj motivoj parolis kontraŭ la pac-movado. 

Sro Dro Hotzelt klarigas sian vidpunkton: Se „Ika“ unuiĝas kun la 
pac-movado, danĝero ekzistas por ĉiu lando, ke multaj Ligoj ne aliĝos al 
„Ika“. Sed Sro Pastoor en sia raporto citis nur Germanujon. En aliaj landoj 
eble tiu danĝero estas eĉ pli granda ol en Germanujo. 


Prez. Pro Poell reiras al la rimarko de Sro Mielert. Ni citu ne la 
nomon „MKB“ sed nur ĝenerale la lokon Graz. 

En la diskutado pri la nomo de la kreota por „Ika“ organo 

Sro van Oijen diras, ke al li ne plaĉas la nova titolo „Internacio 
Katolika“ kiel sola nomo. Li preferas, konservi almenaŭ la titolon „Espero 
Katolika“ kiel subtitolon. 

Sro Mielert rimarkigas, ke tio estas ankaŭlia opinio, kaj ke li nur forgesis, 
mencii tion. 

Pro Koller proponas kiel titolon: „La internacia Katoliko.“ 

gro Dro Metzger kontraŭdiras, opiniante, ke tia titolo estus iom danĝera. 

Sro Schendeler proponas, ke oni provizore konservu la nunan titolon 
„Espero Katolika“. 

Sro Mielert deziras, ke oni de la „espero“ transiru al la „agado“. 

Sro Heilker atentigas, ke ni ja ne estas rajtigitaj, ŝanĝi la nomon 
de „Espero Katolika“, dum „E. K.“ restas propraĵo de la akciuloj de. la 
Anonima Akcia Soleto „Espero Katolika®. 

Prez. Pro Poell certigas, ke Sro Heilker estas prava, kaj ke pio tio 
ni ne povas ŝanĝi la titolon. Sendube, li aldonas, la Akia Societo transdonos 
aŭ vendos la organon al „Ika“. Ni eble metu la titolon „Internacio Katolika“ 
en krampoj. 

Pri la kotizoj 

Sro Sappl (München, Germanujo) rimarkigas, ke la proponita kotizo 
certe estas tro alta. 

Sro Mielert rediras, ke Sro Sappl eraras, opiniante, ke la kotizo, 
ekz. laŭ Germanuja valuto, estas 2 Mkoj pojare; ĝi estas O0'1 Sm, do nur 
20 Pfenigoj. 

Sro Sappl konstatas, ke li eraris kaj ke la proponita kotizo kontent- 
igas ankaŭ lin. 

Prez. Pro Poell komp'etigas, ke oni ankaŭ en Nederlando pagas multe 
da mono por organizaĵoj, libroj ktp.; plue, ke ekz. la abonprezo por „E. K.“ 
vere estas ne tro alta kaj ke la proponita por „Ika“ kotizo: 0'1 Sm laŭ nacia 
valuto tre kontentigas lin. 

Sro Dro Metzger substrekas la lastajn vortojn de la prezidanto. Laboro 
efikplena ne estas ebla sen mono kaj pro tio ankaŭ IKUE mne povis atingi 
multon, ĉar ĝi ne posedis sufiĉajn financaĵa rimedojn. Ni ne timu, postuli de 
la katolikaro kotizon sufiĉe altan por „Ika“. Laŭ lia opinio la kotizo eĉ estas 
sufiĉe malalta. 

Post tio oni akceptas unuanime la kotizon V1 Sm laŭ nacia valuto 
por ĉiu ordinara membro, pagota po propra ano kaj pojare. Same oni akceptas 
la ceterajn difinojn koncerne la kotizojn de individuaj ke de eksterordinaraj 
membroj. 

Prez Pro Poell, esprimante koran dankon al la kunvenintoj, sciigas, ke 
la posttagmeza ferm-kunsido komenciĝos jela 82, kaj li malfermas la kunsidon, 


tagmeze. 
sk 


Dum la diskutado pri la elekto de la unuaj du vicprezidontoj de „Ika“ 

Prez. Pro Poell pledis por Sro Nankivell el Croftside. (Britujo), 
iama Anglikana pastro kaj nun konvertito, kiel prezidanto por la Entente- 
ŝtatoj kaj 

Sro Dro Metzger pledas por la. prelato Dro Giesswein el Budapest 
(Hungarujo) kiel prezidanto por la Centra-Eŭropaj landoj. 

Prez. Pro Poell tre bedaŭras, ke SroNankivell ne ĉeestas, certigante,. 
ke vicprez. Sro Lutkie tre bone konas lin. La kongreso do demandu lin, 
ĉu li akceptas. 

La elekto de Sro Nankivell estas aprobata. 

Sro Dro Hotzelt atentigas, ke post elekto de la prelato Dro Giesswein 
“por la Centra-Eŭropaj landoj la prezidantaro de „Ika“ konsistus el tri pastroj, 


— 238 — 


kaj, kvankam prez. Pro Poell sciigas-al li, ke Sro Nankivell ne estas num 
roma-katolika pastro sed laiko kaj familia patro, li tamen proponas, elekti: 
por: la Centra-Eŭropaj landoj Sron Mielerxt, la prezidanton de la Germans 
Ligo de katolikaj Esperantistoj. 

Prez. Pro Poell konstatas, ke la ĉeestantaro aprobis la proponon kaj 
demandas Sron Mielert, ĉu li akceptas la elekton. 

Sro Mielert dubas, ĉu li estas sufiĉe taŭga por tiu ofico, tiam, sekvante 
la ĝeneralan deziron de la kongresanoj, li akceptas, kore dankante. 

Prez. Pro Poell tiam proponas; elekti Sron Dron Metzger direktoro 
de la administra oficejo kaj ĝenerala sekretario. 

Sro Dro Hotzelt proponas, elekti Sron Heilker por tiu ofico. 

Sro Heilker rifuzas, opiniante, ke Sro Dro Metzger multe pli 
estas taŭga. 

Prez. Pro Poell demandas Sron Dron EHfotzelt, ĉu li nun ankaŭ estas. 
por Sro Dro Metzger. Sro Dro Hotzelt jesas. 

Vicprez. $bro Lutkie opinias, ke ni bezonas por tiu ofico viron, kiu 
efektive povas plenumi ĝin, havante grandan oficejon kun ĉiuj iloj, por facile 
povi interrilati kun la tuta mondo. Sro Dro Metzger posedas tian oficejon. 
en Graz. Do ankaŭ li plene aprobas la proponon de la prezidanto. Ĉar kelkaj 
ĉeestantoj- proponas voĉdonon, 

Sro Heilker pledas kontraŭ voĉdono. Li mem jam rezignis, do ont 
elektu Sron Dron Metzger, kiu estas la plej taŭga por tiu ofico. 

Prez. Pro Poell demandas Sron Dron Metzger, ĉu li akceptas. 

sro Dro Metzger respondas, ke li akceptos nur, vidinte, ke oni volas lin.. 

La ĉeestantaro per vigla aplaŭdo pruvas, ke ĝi plene aprobas la 
proponon de la prezidanto. 

Sro Dro Metzger tiam akceptas volonte, ne pro ambicio — li certigas. 
— sed pro la sincera volo, helpi per tutaj siaj fortoj kiel labora abelo al nia 
sankta celo. Por la elektado de la direktoroj de la diversaj landoj 

Sro Mielert proponas, ke oni povas elekti direktorojn ankaŭ por tiuj 
landoj, kiuj ne estas reprezentataj en la kongreso. 

Prez. Pro Poell opinias, ke oni en ĉi tia okazo ne diru nomojn. 

Sro Dro Metzger proponas, aprobi la stimulon de Sro Mielert kaj. 
la kongresanoj laŭ tio decidas kaj elektas la jam nomitajn en „E. K.“ 
direktorojn. 

Koncernela redaktadon de la oficiala organo de „Ika“ 

Sro Mielert instigas, meti ĝin en unu manon, elektante por tio: 

Pron Koller. 


Prez Pro Poell, interkonsente kun la gekongresanoj, decidas, ke la 
redaktado restos tia, kia ĝi estas nun. 

La prezidanto tiam atentigas, ke oni elektu la lokon por la sekvonta 
kongreso. Li citas la $ 14 de la projektita por IKUE regularo, laŭ kiu 
la lando kaj la tempo (monato) de sekvonta kongreso estas elektotaj tia- 
maniere, ke el la du landoj kaj monatoj, kiuj havos la plej multajn voĉojn, 
la estraro de IKUE decidos post la kongreso. 

Sed li rimarkigas, ke tiu regularo plu me valoras por ni, ke ni do estas 
tute liberaj pri la maniero de elekto de la sekvonta kongresurbo. Li sciigas, 

ke la XIla decidis, okazigi la sekvontan kongreson dum Aŭgusto 192ia en 
Praha (Ĉehoslovakujo», ke ni ne bezonas sekvi tiun decidon, sed, ke tamen 
estus tre oportune, okazigi la VIlan kongreson en sama aŭ apuda teritorio. 

Sro Dro Metzger tre kore invitas la kongreson Graz'on. Ĉiuj 
„Ika“.anoj ja deziros vidi la centran oficejon de „Ika“. Graz prezentas ankoraŭ 
aliajn oportunaĵojn: De Praha Graz'on veturigas rekta rapida vagonaro. Graz 
estas belega urbo; la vivo estas tie por alilandanoj tre malkara. La labor- 
komitato tre bone povus prepari tie la kongreson, ekz., uzi kiel salonon tiun 
de la „Mondpacligo Kruco Blanka“ ktp. 

Vigla aplaŭdo rekompencas la afablan inviton. 

Prez. Pro Poell demandas, ĉu iu volas proponi alian urbon aŭ inviti 
al ĝi? Ĉar neniu anonciĝas, oni priparolas la precizan daton, decidante, ke 
la kongreso komenciĝu en Graz unu tagon postla fino de la XIIIa. 
La prezidanto esperas gajan komunan revidon en Graz. 

Sro Mielert demandas, ĉu por la eksterlanda gazetaro same bone 
estas zorgite kiel por la Nederlanda, koncerne la kongres-raportojn. Sro 
Pastoor eble havus la afablecon, traduki siajn raportojn Esperantlingve, 
dissendante ilin al la diverslandaj direktoroj, ke ili disvastigu ilin nacilingve 
en ilia enlanda gazetaro. 

Sro Pastoor respondas, ke telegrafaj resumoj de liaj raportoj jam 
estas forsenditaj al la grandaj telegraf-oficejoj Reuter kaj Havas, kaj ke li 
ankaŭ jam pri la hodiaŭa kunveno raporton preparis por la eksterlandaj gazetoj. 

Prez. Pro Poell tre dankas al Sro Pastoor en la nomo de la kon- 
greso, sed petas la direktoraron, kiel eble plej daŭre kaj efike zorgi por la 
plej granda disvastigo en ilia naciaj gazetoj. 

Sro Dro Metzger-promesas, laŭ instigo de Sroj Heilker kaj Mielert, 
aranĝi la reprezentadon de „La savo del mondo“, okaze de la Graz'a 
kongreso. 

Sro Dro Hotzelt deziras, ke kiel eble plej baldaŭ „E K.“ publikigu la 
aprobitan de la kongreso unuecan tekston de la ĉefaj preĝoj. 

Sro Mielert kompletigas tiun proponon, postulante, ke oni ankaŭ 
publikigu en „E. K.“ la belegajn katolikajn himnojn, kune kun la melodioj. 

Pro Koller rediras, ke la propono pri la himnoj kun melodioj postulas 
tro multe da kostoj. 

Prez. Pro Poell priparolas la senditajn al la kongres-estrarò proponojn, 
sciigante, ke granda parto de ili jam estas pritraktita dum la antaŭ- 
kongresaj kunvenoj: 

La proponoj : la „PritraktodelaRegularopor „IKUE“ (Pro Poell), 

2a „Nova ŝanĝpropono, naskita el la nepra be- 
zono de unu katolika Internacio“ (Pro Lutkie 
kaj Sro Heilker), , 
a Starigo de Universala Katolika Socia 
Agado (UKSA)“ (Pro Poell kaj Sro H. F. Pothast) 
trovis sian solvon per la fondo de „Internacio Katolika“. | 
La proponoj: 32 „Nomigo de komisiono, kies tasko estos, 
prepari skriban kurson por la gvidantaj 
kaj ĉefaj personoj de la Internaciaj Krist- 
anaj Fak-organizaĵoj“ (Sr A. Gelton), 

5a Peto allaSanktaSeĝo, sttarigikomisionon, 
por pristudadi la taŭgecon kaj eblecon de 
akceptado de unu ĝenerala helplingvo, por 
enkondukij ĝin en la katolikajn instituci- 
ojn“ (Sro Halbedl en Graz, ŝanĝita de Pro Poell),-: 

7a a) „Un la forgesita Oriento“; 
b) „Profesiaj propagandistoj por IKUE“; 
6) „Religiaj Esperanto-festludoj“ (Sro Mielert), 

8a „Pri la unuformeco de la katolikaj preĝoj. 
Ebla nomigo de komisiono“ 

jam estis pritraktitaj en la antaŭ-kongresaj kunvenoj. 

-Pri la 5a propono la kongreso decidas, laŭ instigo de Pro Me35tamn, 
sendi al Sro Halbedl leteron klarigan, kial la kongreso me akceptis lian 
proponon. 

Pri la 72a propono c) oni decidas, ke en Graz estu-noniata komisiono, 
por ebligi prezentadon de la misterio de Erich Ekert „La Savo de Y 
mondo“ dum „Nia VIIa“ 

Pri la 8a propono oni jam decidis, ke la elektita dum la kongreso 
komisiono daŭrigu sian taskon, krei kompletan katolikan Esperanto-preĝaron- 

La 92 propono „Pri la internacia '“katolika pac-movado“ 
(Sro Dro Metzger) jam estis motivata de la proponinto. 

Koncerne la 10an proponon:„Laproponojestosskribitaĵjantaŭ 
la kunveno sur la nigra tabulo surmura“ (Sro Dro Hotzelt) la 
prezidanto konstatas, ke oni plenumis ĝin dum la kongreso. 

Restas priparolota nur la 61 propono: „Pri la unuiĝo de la 
Katolikaj Esperantistaj revuoj en unu grava revuo, deviga 
por ĉiu katolika Esperantisto“ (Pro Koller). 

Sro Dro Hotzelt antaŭ tiu punkto laŭtlegas du novajn, pli poste al 
la estraro senditajn proponojn: 

le Varbado. precipe inter la katolika junularo de la 
tuta mondo, porla idealoj de IKUE. La amikoj de IKUE parol- 
adu en katolikaj junul-unuiĝoj pri Esperanto kaj IKUE kaj 
provadu, entuziasmigi la gejunulojn por Esperanto. Pripensi, 
ĉu oni devas fondi „Internacian Katolikan Junularon“ (Vidu 
„E. K.“ 1919a, paĝoj 248, 268 kaj 384). 

2e „Kio estos provota, por pli bone fari atentotaj la pac- 
klopodojn de nia Papo, Benedikto XVa? Estu donota de kon- 
gresanoj de la unuopaj landoj resumeto pri la atenteco de 
tiuj klopodoj flanke de la nacioj“. 

La 2243 proponon Sro Dro Hotzelt reprenas, ĉar Sro Dro Metzger jam 
parolis pri la pac-movado. Li tiam motivigas sian lan proponon. 

Al la Junularo la mondo kaj la estonto! Tiun verecon oni en 
Esperantistaj rondoj eble tro malmulte pripensas. Ni fondis la „Ika“; ni do- 
disiru nun el Hago, varbonte por „Ika“ kaj por Esperanto inter la junularo 
„Ika“ bezonas la junularon, „Ika“ bezonas Esperanton. 

La parolanto. memorigas pri la “~“Mond-junularo Katolika£ 
(Moka), gvidata de studento teol. Sro Piekorz- Breslaŭ, kaj esperas, ke tiu 
daŭrigos siajn klopodojn, interfratigi per Esperanto la tutmondajn gejunulojn. 

Sro.Miekert atentigas, ke Sro Piekorz devis rifuzi pluajn laborojn 
pro troa okupo. 

Sro Dro Hotzelt daŭrigas, certigante, kiel grava estas interŝanĝado- 
de leteroj kun eksterlandanoj, per kio ekz. li mem eĉ sukcesis, fondi katolik- 
ajn Esperanto-grupojn en.'Italujo. Per 'leterŝanĝudo ni klopodu, enkonduki la. 
gejunulojn en la spiriton de „Ika“. La junularo estos al ni tre danka pro tio. 

Sro Sappl substrekas la vortojn de .la parolinto. Adeptigite, la ge- 
junuloj reciproke akiros multajn plenaĝulojn. Ni klopodu, interesi la gvid- 
antojn de la junular-unuiĝoj. „Ika“ pro. tio eldonu nacilingvajn flugfoliojn, 
subskribotajn de altrangaj katolikoj, precipe de episkopoj, por ke ĉesu la duboj 
pri oportuneco de Esperanto inter la katolikaro. Li donas ekzemplojn, kiel 
nekredeble „antaŭhieraŭa“ estas la katolika pastraro koncerne la scion pri 
Esperanto. Tre malmultaj el ili eĉ scias pli ol la nomon „Esperanto“. 

Sro Mielert rekomendas, imiti la antaŭmilitan institucion, gviditan 
de Germana profesoro en Leipzig, kiu peris. leterŝanĝadon inter junuloj el 
Germanujo, Francujo kaj Anglujo, kaj elekti Sron Sappl ĉefo de tia inter- 
nacia centrejo por leter-ŝanĝado. 

Sro Dro Metzger opinias, ke la propagando kaj la' disvastigado de 
Esperanto ne estas la sola tasko de „Ika“. Li rekomendas, formi komitaton 
por- tiu celo, konsistantan el la prezidantoj de la Esperanto-Ligoj, do, eble el 
5 ĝis 6 personoj. El ili oni eble povus elekti tri, speciale por la propagando. 
inter la junularo. Li sciigas, ke Sro Köster el Regensburg (Germanujo- 
Bavarujo) estas preta, anstataŭ: Sron Piekorz kaj, invitite de la parolanto, 
intencas veni Graz'on dum kelke da tempo, por studi en la tiea centrejo. 
Samtempe li kore invitas ankaŭ ĉiujn aliajn interesulojn, studadi tie la 
praktikan laboron en la centrejo. 

Vicprez. Sro Lutkie ankaŭ opinias, ke la propagando por Esperanto ne 
estas la ĉefa tasko de „Ika“, cetere li subtenas la proponon de la parolinto. Li 
petas, ĉiuokaze propagandi tre vigle por Esperanto, ĉar „Ika“ ne povas vivi 
sen Esperanto. | 

Prez. Pro Poell rekomendas, elekti Sron Sappl estro de elektota 
de li komitato por la propagando inter la junularo. 

La ĉeestantaro akompanas tiun proponon per vigla aplaŭdo. 


Sro Sappl akceptas kore dankante la oficon, certigante, ke. ĉiam estis 
kaj restos ĉefa lia celo, varbadi inter la katolika junularo. 


Sro Heilker petas, uzi, propagandante, la argumenton, ke la kato- 
lika pastraro kaj gepatraro devas “lerni Esperanton jam pro tio, ke 
ekzistas nun jam multe da Esperanto-libroj, netaŭgaj por la jun- 
ularo. Ili do havas devon, gvidi kaj prikonsili la gejunulojn ankaŭ tiurilate. 


Sro Mielert liveras propagandaĵon, atentigante, ke ĉeestas stud. teol. 
el Amsterdam, kiu komencis lerni Esperanton. antaŭ nur 9:tagoj, tamen ' jam. 
komprenas ĉion kaj eĉ sufiĉe flue parolas nian lingvon. 

La ĉeestantaro ĝoje aplaŭdas la novan lertan adepton. 

Pro Meŝtan deziras, ke pri la $a propono la kongreso ne nur sendu 
leteron al Sro Halbedl (Graz), klarigantan la rifuzon de la propono, 
sed deklaru la ardan deziron, ke la katolika pastraro baldaŭ ekkonu la nepran 
„necesecon de Esperanto por la nuntempaj bezonoj de nia Eklezio kaj komencu 

lerni Esperanton kaj enkonduki ĝin devige, precipe ankaŭ en la pastraj 
seminarioj. 

Prez. Pro Poell konstatas, ke la kongreso aprobas tiun proponon, sed 
petas Pron Meštan, iom mallongigi ĝin. 

Sro Dro Hotzelt rekomendas, ke la direktoraro zorgu, ke la propono 
de Pro Meŝtan aperu en ĉiuj pastraj gazetoj. 

Sro Sappl kompletigas tiun instigon, postulante, ke la kongres-deziro 
estu disvastigata ankaŭ en la nacilingva katolika gazetaro. | 

Prez. Pro Poell reiras al la priparolado koncerne la propagando- 
komitaton por Esperanto interne de la estraro de „Ika“. Li postulas nomigon 
de komitatanoj. l 

Sro Dro Metzger pretendas, ke la komitato devas konsisti el la 
prezidantoj de la Esperanto-Ligoj en la diversaj ŝtatoj. 

Prez. Pro Poell opinias, ke la landoj mem devas proponi la komitat- 
anojn. La kongreso interkonsentas, ke Sro Dro Metzger agu laŭ tio: 

Sro Dro Metzger atentigas, ke antai nelonga tempo aperis broŝuro de 
li, enhavantalalastan enciklikon de la papo, Benedikto XVa, kaj li 
petas, ke la kongresanoj. zorgu por la plej vasta disvastigado de tiu broŝuro, 
kiu estas bonega propagandilo por Esperanto kaj por la pac-movado. 

Sro Dro Metzger memorigas ankaŭ, ke restis al ni ankoraŭ granda 
tasko, havigi tuj al „Ika“ monrimedojn, ĉar sen tiuj „Ika“ ne povas labori. 
Tiu ĉi tusko estas sufiĉe malfacila, ĉar estas ordo en la mondo, ke tiu, kiu 
posedas multe da spiritaj idealoj kaj da laboremo, ne posedas monon, dum al 
tiu, kiu posedas sufiĉe da mono, mankas la idealoj kaj la emo, labori por nia celo. 

Li prezentas du proponojn: 

le; Prez. Pro Poell kaj li kune iru al unu aŭ du Nederlandaj epis- 
kopoj, por ricevi la permeson, prediki en Nederlando por „Ika“ kaj kolektigi 
post la predikoj monon por la „Ika “ - kaso. La Nederlanda mono ja mult- 
obliĝas, kiam oni sendas ĝin Graz'on. 

2e : Ili kune vizitu riĉajn katolikojn Nederlandajn, por elpeti mon- 
rimedojn por „Ika“. | 

Sro Gelton (Rotterdam, Nederlando) opinias, ke unuavice „Neder- 
landa Katoliko“, kiu aranĝis ĉi tiun kongreson, devas subteni finance la „Ika“. 

Pro Koller proponas, ke ĉiu katolika Esperantista pastro dediĉu unu 
aŭ du fojojn en ĉiu jaro unu meso-stipendion por la „Ika“-movado. 

Prez. Pro Poell salutas tiun proponon tre bonan, sed „guton en maro“. 

Sro Heilker ankaŭ pretendas, ke oni devas peti riĉajn Nederlandajn 
katolikojn pri financa subtenado de „Ika“. Plue, dum la mesoj oni kutime 
kolektas por bonaj celoj; do, la estraro de „Ika“ instigu la Nederlandajn 
episkopojn, permesi tri aŭ kvar fojojn dumjare kolektojn por „Iks“. 

Prez. Pro Poell dubas, ĉu oni ricevos permeson por tiaj kolektoj. 
Cetere li akcentas, ke ni ne kalkulu nur pri donacoj sed pri la propraj 
kotizoj de la membraro de „!ka“. Ni postulas 0'1 Sm. Laŭ lia opinio ni 
baldaŭ devos altigi la kotizon. Sed „Ika“ kompreneble bezonas tuj 
monon; pro tio la “estraro de „Nederlanda Katoliko“ baldaŭ devos realigi la 
proponon de Sro Gelton. 

gro Dro Metzger kompletigas la proponon de Sro Gelton jene: 
La honorkomitatanoj de „Nia VIa “ subskribu alvokon pri havigo de mono al 


= OAR: ==. 


„lka“ Ili jam tiom helpis al ni morale kaj certe interkonsentos, plenumi 
ankaŭ tiun nian peton. 

Prez, Pro Poell atentigas, ke la kongreskomitato eksprese. deklaris 
al la varbotaj honorkomitatanoj, ke ni ne postulos de ili ion plian, ankaŭ ne 
monon. Nun ni kontraŭdirus nin mem, sekvante la instigon de Sro Do Metzger. 

Sro Dro Metzger tiam proponas jenon: Nia ŝatata prezidanto danku 
al la honorkomitatanoj pro ilia kunlaboro, kiu elkreskigis grandajn fruktojn. 
Lj komuniku, ke ni fondis „Ika“ kaj al la danko li aldonu la -peton, ke ili 
Welpu plenumi, kion per ilia morala subtenado ni komencis. 

Prez. Pro Poell resumas, ke do estos lia tasko: le viziti, kune kun 
gro Dro Metzger, katolikajn Nederlandajn riĉulojn kaj 2e, skribi al la 
honorkomitatanoj. SroLutkie opinias, ke la lasta propono de Dro Sro Metzger 
malsukcesos. Ne ĉiuj honorkomitatanoj similas al nia afablega: Sro Dro 
Sicking. Kble multaj tiam bedaŭrus sian aliĝon al la honorkomitato. Cetere, 
ni ne ĉiam ripetu, ke nur nun ni fondis la Internacion Katolikan. Ĝi vere 
estis fondata jam dum la 19102 kaj la historio montras ĉiaman progresadon 
ĝis la hodiaŭa fakto de la fondo de „Ika“. Sed, ni pripensu, ke multaj, eble 
tre multaj, riproĉos al ni, ke ni faris ion, kion ili ne povas aprobi. Ni pro 
tio ne serĉu nian vojon, fanfaronante kaj plenigante la mondon per bruado, 
sed trankvile, eĉ humile. Ni ĝoju, ke la Mondpacligo Kruĉo Blanka 
kaj IKUE unuiĝis, kaj ni esperu, ke simila movado, gvidata de Sro de 
Marich en Budapest (Hungarujo), ankaŭ kuniĝos. Sed, ni trovos ankaŭ 
multe da kontraŭuloj, precipe ankaŭ en Nederlando, kie aliaj klopodas, 
same fondi katolikan Internacion. 

Prez. Pro Poell rediras, ke la mondo estas pli granda ol Nederlando. 
Ni simple diru en tiuj skribaĵoj, ke ni fondis „Ika“, havantan jenan estrarom 
ktp., kiu elpetas nun moralan kaj financan subtenadon. La ĝenerala sekretario 
penu verki la tekston de la leteroj iom singardeme. 

Sro Dro Metzger opinias, ke la teksto postulas krom singardo ankaŭ 
sufiĉe da energio. 

Sro Mielert proponas, ke la ordinaraj membroj de „Ika“ kompreneble 
jam por la nuna jaro (1920a) pagu la plenan kotizon al la „Ika“.kaso. 

Post unuanima akcepto de la priparolitaj proponoj, havigi al „Ika“ 
tujajn monojn, diversaj detalaj aferoj estas pritraktataj. 

Sro Mielert proponas, ke ĉesu la apero de la gazetoj de 
katolikaj landaj Ligoj kaj ke restu nur unu granda, riĉenhava, 
impresplena organo, nia „E.K.“, nia estonta „internacio Katolika“. 
La landaj Ligoj publikigu siajn oficialajn komunikaĵojn ankaŭ en „E. K.“ aŭ 
eldonu nur laŭbezone Ligo-komunikaĵojn, ĉar la cetera teksto de la naciaj 
Ligaj. gazetoj estos trovebla ankaŭ en „E. K.“ kaj ni bezonas nur unu 
komunan organon. 

Sro Dro Hotzelt opinias, ke tio estas afero de la landaj Ligoj. 

Sro Mielert kontraŭdiras, ree postulante, ke la „Ika“-anoj ne dissplitigu 
plu siajn forton, tempon kaj monon, eldonante kelke da malgrandaj gazetoj 
krom la komuna; ke oni anstataŭ tio laŭforte subtenadu per mono kaj kun. 
laborado 'la oficialan organon. 

Pio Koller substrekas tiujn instigojn de la parolinto. Efektive, ni bezonaŝ 
nuruns grandan organon kaj klopodegŭ tiom longatempe, ĝis kiam ĉiu Ika-ano, 

ĉu grupano aŭ individua membro, abonis „E. K.“ Oni dediĉu la monon necesan 
por eldonado de gazetoj de la landaj Ligoj. al la administranto de „E. K.“ La 
landaj Ligoj kontentiĝu je flugfolioj kaj laŭbezonaj oficialaj komunikaĵoj. 
Ĉiuokaze estu deviga la abono de „E. K.“ por la individuaj membroj de „Ika“. 

Sro Dro Hotzelt plene intorkensentas kun la parolinto. 

Prez. Pro Poell akcentas, ke deviga estu la abono nur por la individuaj 
membroj, ne ankaŭ por la anoj de la ordinaraj membroj (Ligoj ktp.). 

Sro Dro Metzger diras, ke ankaŭ de tiuj deviga abono estas tre 
dezirota sed hodiaŭ ankoraŭ ne efektivigebla, ĉar la prezo de la organo por 
multaj estas tro alta. Ĉiuokaze „E. K.“ dediĉu sian spacon ankaŭ por oficialaj 
komunikaĵoj de la landaj Ligoj. 

Prez. Pro Poell opinias, ke ni devas konfidi al la estonto. Iom post 
iom unu post la -alia de niaj celoj realiĝos. 

Pro Koller petas pri daŭra kunlaborado por „E. K.“ Li intencas, 
enkonduki specialajn regulajn rubrikojn, ekz. por „Ika“, internacia pastraro, 
studentaro, junularo, pac-movado, Esperanto-propagando ktp. Por tiuj rubrikoj 
li bezonos specialajn kunlaborantojn. Ni do elektu tiajn. 

Prez. Pro Poell pretendas, ke la sukceso ne dependas de nomigo de 
kunlaborantoj. Ni ne povas devigi ilin, skribadi por „E. K.“ La ĉefa afero 
estas lerta redaktoro, zorganta mem por tia kunlaborantaro 

Vicprez. Sro Lutkie aldiras, ke tamen ni povas p enumi plion ol tio. Li 
aludas Nederlandan societon, kiu sekrete ankaŭ klopodas, ekstarigi Internacion 
katolikan La ĝenerala sekretario de tiu Ligo, parlamentano, estas jam laŭkore 
Esperantisto kaj akceptis sian oficon nur kondiĉe, ke Esperantisto helpu lin. 
La parolanto mem estas elektita kiel helpanto de tiu ĝenerala sekretario kaj 
li promesas daŭran viglan kunlaboradon kaj raportadon pri tiu Nederlanda Ligo. 

ŜŜ Prez. ProPoell instigas je plua kunlaborado por „E. K.“, esperante, ke 
Pro Kollex trovos multajn lertajn kunlaborantojn. 

Sro Alessio rimarkigas, ke li en la momento de la kongres-fino volas 
esprimi koregan sian dankon pro la mirinde sukcesinta kongreso. Li ne volas 
kompari, sed se oni tamen komparas, tia komparo estos tre favora por „Nia 
VIa“. Ni ĉiuj havas la saman senton: Grandegan dankon meritas la Organiza 
Komitato, admiron nia kara kongres-prezidanto. 

Sro Heilker. dankas en la nomo de la Organiza Komitato kiel ĝia 
prezidanto, sed akcentas, ke la plej granda danko decas al la Hagaj 
komitatanoj, precipe al la Sroj Marrevee kaj Zentgraaf kaj al Sno 
Evers, sed ankaŭ al ĉiuj ceteraj. Plue li sciigas, ke Sro Schamanek al li 
donis monsumon el kolektado de Aŭstrujaj katolikaj Esperantistoj por la 
kongreso. Malgranda estas la sumo rilate la Nederlandan valuton, sed grandega. 
estas nia danko, kaj Sro Schamanek certigu siajn gefratojn en Wien, ke la 
dono restos neforgesebla pruvo por la amo de Aŭstrujo al ni. 


Prez. Pro Poell ankaŭ diras tre varmajn dankvortojn al la Hag'aj 
Organiza Komitatanoj, plue al la religiaj Fratoj kaj Fratinoj, kiuj gastigis 
eksterlandajn pastrojn, al la paroĥestro de la kongres preĝejo en Elandstraat, 
al kiu ni dankas tiom belegan domon por nia malferma Diservo, al la Fratinoj 
Boromeaninoj, kiuj disponis al nia sian kapelon. Plej koran dankon li 
esprimas al Sro Pastoor pro lia senlaca bonega kongres-raportado por la 
Nederlanda kaj la eksterlanda gazetaroj, certigante, ke la kongreso ŝualdas al 

li vere grandan dankon. Fine, li tre kore dankas al la ŝatata vicprezidanto 
Sro Lutkie, kiu ĉiutage atentigis pri nia kongreso per bonegaj artikoloj en 
la Nederlanda gazetaro, kaj al la kongres-sekretario Sro Dro Smulders, kiu, 
estis la animo de la kongreso kaj la unua, kiu kuraĝis, pripensi la eblecon de 
tia kongreso en la nuna tempo. kaj tiam fervorege klopodis pri ĝia sukceso. 

„Kaj nun ni eliru“ la prezidanto daŭrigis, „en la mondon; por konatigi 
ĈION, -kion ni tie ĉi aŭdis kaj faris. Sed ne nur konatigante kaj publikigante 
ni laboru Dum malmulte da tagoj ni ĉion faris, por organizi nin; sed 
nun komencu nia laboro por „Ika“ dum tuta nia vivo! Senlace ni varbadu, 
ĝis kiam ĉiu „Ika“ano abonis nian oficialan organon, plue, ĝis kiam ĉiu 
Esperantisto, ĉu katoliko aŭ ne-katoliko, ĝin legas. Ni pripensu, ke sen riĉaj 
monrimedoj nia laboro estas vana. Ni preĝadu kaj laboradu laŭ ĉiuj fortoj por 
mia ĉefa celo: ke nia Sta Eklezio disvastiĝu, grandiĝu, kresku, por ke ĉiam- 


El la urbo de „Nia Sesa“. 
„Gevangenpoort“ (Pordo de la Malliberejo) en 's Gravenhage. 


pligrandiĝu la gloro al Dio, uzante por tio nian karan lingvon. kiel nepre 
mecesan, de Dio mem senditan rimedon.“ 

En la nomo de la Spirito Sankta la prezidanto fermis la kongreson 
kaj la ĉeestantaro kantis el plena koro nian himnon „Ni volas Dion!“ 


Mielert. 

Schulz, A. Dubovsky, K. Götschhofer, G. Hanaud, J. Rohleder 
kaj F. Göbert, ĉiuj Wien. 

Mondonacoj: 


Antaŭa listo*) f. 83.— 

P. A. S., Deurne. ” 2 50 
F. D., Tilburg a 7.50 
P. M., Paris » —.50 
N. N. ” 1.— 
Frato B „250 
P. M. P 1.— 
N. N. z 1.— 
N. N. „ 100.— 
Entute . f. 199.— 

Pro Planá, Barcelona Aŭstr. Koj 150.— 
Pro Dombrowski, Kaunas . . Germ. Mkoj 50.— 
Garantia sumo; Pro Poell . f. 50.— 


La kasistino de la O. K.: 
Fao Joh. Pothast. 


*) Vidu: Julio-no, paĝo 170. 


Cirkuleroj“) 
de la Ik" Agada Centro en Graz (Aŭstrujo-Stirio), Karme- 
literplatz 5. 
I. 


Alvoko. 


Jam tro longatempe oni paroladis, ke estas malĝojige, ke la infanoj 
de la unu sankta Eklezio ofte tiom malmulte konas kaj komprenas unuj aliajn ; 
oni paroladis, ke estas bedaŭrinde, ke la brila ideo pri la universa komun- 


7) Por publikigo post traduko en la naciajn lingvojn. 

eco de nia Eklezio malfeliĉe tiom malmulte eniĝis en la konscion de la kato- 
likaro ke ekz. iu Sro Fimmen posedis la potencon. submeti Kristanan ŝtaton 
al la diktaturo de la Ruĝa Internacio, dum la katolikoj ne havas Internacion, 
por embarasi tian agadon; unuvorte: ke estas urĝa tempo, ke la katolikoj 
kuniĝu al fortega Internacio. 

Tro longe oni paroladis, nun estas tempo por agado. 


La Internacio katolika estas fondita! 


Dum la katolika'“kongreso en Hago (Aŭgusto 1920a ), en kiu preskaŭ 
luj pligrandaj landoj estis reprezentataj kaj al kiu nia Sankta Patro kaj 
multaj episkopoj eksprese donis sian. benon, la organizaĵo „Internacio katolika“ 
(lka ) kun la sidejo en „Hago estis. kreata. 

Kiel prezidantoj estas elektitaj: 

Pro Poell en Gemmert (Nederlando), Sro Nankivell en London 
(Britujo) kaj Sro Mielert en Breslau (Germanujo-Silezio). 

Kiel direktoro de la „Internacia katolika agada centro“ (lkac) en Graz 
(Aŭstrujo-Stirio) estas destinita Sro Dro M. Metzger. 

Grandegaj estas la 


Taskoj de la Internacio katolika. 


La unueco de la katolikoj ĉiulandaj en la tuta agado religia, sociala 
kaj kultura, por realigo de la principoj de praktika Kristaneco estas ĝia celo. 
Por atingi tian, oni devas kunigi ĉiujn diverslandajn katolikajn organizaĵojn 
al internacia interligo, kunligi unujn kun la aliaj la samspecajn celadojn tiel, 
ke ili fruktiga sin reciproke, interŝanĝu siajn spertojn ktp. 

Internacia organo devas 'esti la tribuno por reciproka opinio-ŝanĝo 
de la katolikaj gvidantoj en ĉiuj landoj. 

Centra oficejo „Internacia katolika agada centro“, kiu estas al 
dispono de ĉiuj organizaĵoj kaj movadoj katolikaj, devos aranĝ! internaciajn 
konferencojn, prepari internaciajn kongresojn. Per „Ikac“ kaj la 
landaj direktoroj de „Ika“ devas esti organizata helpservo katolika 
internacia. Delegitoj de „Ika“ en ĉiuj pligrandaj urboj sur la tero devas 
eesti destinitaj, kapablaj per la helpa lingvo Esperanto, la „katolika lingvo“, 
al praktika helpo, al informaj komunikoj, al konsilado' por vojaĝantoj ktp. 

Internacia katolika komuniko-servo por la nacilingva katolika 
gazetaro devas esti kreata. Internacia katolika telegraf agentejo 
eestas nepra postulo, por liberigi la katolikan gazetaron el la dependeco de la 
judo-liberalaj telegraf-agentejoj. l . i 

La Internacio katolika estas kreita. Nun oni energie devas plenumi la 
komencitan grandan verkon, energie efektivigi la Internacian katolikan agadan 
centron. 


Vivula agado! 


Katolikoj. katolikaj organizaĵoj ĉiulandaj! En viaj mamoj estas la 
«estonteco de la Internacio katolika“! 


Kion ni devas fari? 


La diverslandaj katolikaj organizaĵoj tuj devas anonci al ilia landa 
direktoro sian aliĝon al „Ika“, almenaŭ kiel eksterordinaraj membroj kun 
pojara kotizaĵo laŭ ilia financa povo (almenaŭ 2 centimoj aŭ cendoj, heleroj, 
pfenigoj ktp. po membro’. 

La izolaj katolikoj devas aliĝi kiel partoprenantoj, kaj legi la 
organon de „Ika“, 

Precipe estas necese, akiri financajn rimedojn. por fari la Internacion 
katolikan kapabla al agado. Ciu katoliko. devas kunhelpi per almozo persona, 
plue, ĉiu devas aranĝi ĉe liaj amikoj, ĉe liaj katolikaj unuiĝoj malgrandajn 
kolektojn, ĉiu katolika unuiĝo konsideru kiel honora devo por si, alporti 
almenaŭ unu fundoŝtonon por la tutmonda paco-fortikaĵo katolika. 

Kiu donacas“) 1 Frankon (Markon, Kronon ktp.), alportas sableron, 

kiu donacas 4 Frankojn (Markojn, Kronojn ktp.), alportas brikom, 

kiu donacas 20 Frankojn (Markojn, Kronojn ktp.), alportas kvadrat- 
Stonon, g 

kiu donacas 200 Frankojn (Markojn, Kronojn ktp.), konstruas funda- 
mentan muron, | 

kiu donacas 1000 Frankojn (Markojn, Kronojn ktp.) estas kunfond- 
into de „Ika“. 


Decidu! Aŭ — aŭ! 

Aŭ, ni volas Internacion katolikan, tiam ni devas alporti .la ilojn por 
ĝia ekzisto — aŭ, ni stariĝas flanke, senage, tiam ni ne plendu, kiam la 
tutmonda revolucio ĉion terure haosigos. 

Tial: Antaŭen al agado! — Vivu la. InternaciQ katolika! 


Pro L. Poell (Nederlando), prezidanto. 
Dro M. J. Metzger, direktoro de „Ikac“, ĝenerala sekretario. 
„. landa direktoro de 


II. 
La fondo de la Internacio katolika. 


La klopodoj por kreado de universala Internacio katolika, kiuj jam 
antaŭ la tutmonda milito eliris de la „Internacia katolika unuiĝo Esperantista“ 
(IKUE) kaj dum la milito trovis organizaĵon, la „Mondpacligo Kruco Blanka“, 
nun atingis siajn celojn. Okaze de la internacia katolika kongreso dum 
Aŭgusto 1920a en Hago, salutata de Lia Papa moŝto Benedikto XVa kaj de 
granda nombro de episkopoj ĉiulandaj, estis kreata organizaĵo Interpopola kun 
la nomo „Internacio katolika“ (Ika), pro kiu la ĝistiutempaj IKUE kaj la 
„Mondpacligo Kruco Blanka“ forlasis siajn samspecajn celadojn. 

La celo de „Ika“ estas: efektivigi la reciprokan kontakton inter la sam- 
tendencaj ĉiulandaj organizaĵoj kaj celadoj katolikaj, por realigi tiamaniere 
organizadon internacian aŭ almenaŭ komitatojn de la samprofesiaj; sciencaj, 
socialaj, ekonomiaj, kulturaj k. a. unuiĝoj. „Ika“ donas sian centran oficejon 
kaj siajn delegitojn al dispono de ĉiuj organizaĵoj kaj celadoj katolikaj. La 
centra aficejo estas grandigata al „Internacia katolika agada centro“, kiu 
klopodas observadi kaj studadi ĉiujn religiajn, socialajn, kulturajn k. c. 
movadojn de la diverslandaj katolikoj kaj interŝanĝi la reciprokajn spertojn. 
Al tiu celo precipe devas servi internaciaj priparoloj, kunvenoj kaj kongresoj, 
por kies preparadoj „Ika“ sin donas al dispono. 

Internacia katolika organo „Internacio Katolika“ aperos, por servi al 
la interŝanĝo de opinioj kaj spertoj de la tutmonda katolikaro. 

Plue, internacia katolika helpservo estas organizota, tiamaniere, ke 
oni destinos, se eble, en ĉiuj urboj de la mondo, delegitojn, kiuj per la helpa 
hngvo Esperanto, la „katolika“ lingvo interrilata, donos necesajn informojn, 
alportos praktikan helpon por vojaĝantoj ktp. 

Fine, internacia katolika komuniko-servo kaj, ne lastarange, inter- 
nacia katolika telegraf-agentejo estas inter la taskoj projektataj de „Ika“. 

Nenia povas esti dubo, ke la fondo de „Ika“ por la estonteco de la katolikaj 
movadoj havas la plej grandan gravecon, se la katolikoj kaj la katolikaj or- 
ganizaĵoj ĉiupopolaj aliĝos al la nun kreita helporganizaĵo, kion oni povas 
efektivigi per sinanonco ĉe la landa direktoro de „Ika“, de kiu oni povas 
ricevi la necesajn informojn. 

La estraro de „Ika“ konsistas el tri prezidantoj: Pro Poell (Neder- 
lando), Sro Nankivell (Britujo) kaj Sro Mielert (Germanujo). La internacia 
katolika agada centro estas en Graz, Karmeliterplatz 5, precipe, por utiligi 
la nuntempan situacion ekonomian. Gia direktoro estas Dro M. J. Metzger, 
ĉefa estro de la „Mondpacligo Kruco Blanka“. 


landa direktoro 
Adreso: 


*) Donacojn akceptas la administracio de „E. K.“ kaj ĉiu landa direktoro" 


a OOJ ma 


Neoticiala parto. 


\ ; 
„Espero Katolika“ — „Internacio Katolika“. 

Por malebligi konfuzon, ni atentigas nian legantaron 
jam nun pri tio, ke laŭ la deziro de la estraro de la Anonima 
Akcia Societo „Espero Katolika“, la sola materia posedanto de la 
internacia katolika revuo „Espero Katolika“, tiu ĉi revuo ankaŭ 
dum la venonta jaro 1921 estos eldonata en Wien (Aŭstrujo) 
de la nuna direktoraro kun la nuna titolo. 

Dum la ĝenerala kunsido de la Anohima Akcia Societo 
„Espero Katolika“ en Hago la 1439 de Aŭgusto 19213 estis 
akceptata la propono de Sre D'e Smulders, daŭrigi la eldonon 
de „E. K.“ ankaŭ dum la 19213 en Wien, interkonsente kun la 
nuna direktoraro. | 

Do, la eble dum la 19212 eldonota en Graz (Aŭstrujo-Ptirio) de 
la Centra Oficejo „Internacio Katolika“ neniel anstataŭos la nunan, 
ankaŭ dum la 19212 elirontan el Wien revuon „Espero Katolika“, 

La Direktoraro de „Espero Katolika“. 

Wien, la 152" de Oktobro 1920. 


Dom Bosco kaj Victor Hugo.“) 


En la jaro 1883 Dom Bosco restis dum kelkaj tagoj en 
Parizo, kie multaj famaj personoj deziregis viziti lin. lun vesperon 
venis respektinda maljunulo kun meditema fizionomio; mne dirinte 
sian nomon, li petis intervidiĝon kun la sankta pastro Itala. 

Dom Bosco enirigis lin. La vizitanto kaŝis ankaŭ nun sian 
nomon: li estis la tiam tre fama Franca poeto Victor Hugo. 

Li komencis deklari tre flere sian nekredemecon, precipe pri 
la mirakloj. Dom Bosco ne diskutis kun li pri tiu grava kaj mal- 
facila problemo. Li preferis, sondi la animon de la nekonatulo per 
kelkaj “precizaj demandoj pri religiaĵoj. I 

Li demandis unue: „Cu vi kredas je la vivo estonta?“ 

Hugo eĉ ne sciis sian veran opinion pri tiu gravega afero. 
Li respondis: „Ni ne perdu la tempon pri tiaj demandoj! Kiam mi 
estos en la vivo estonta, mi parolos prr ĝi.“ 

Dom Bosco ne senkuraĝiĝis, sed daŭris, sondi sian inter- 
parolanton: „Se tia estas via stato, kion vi esperas? Baldaŭ venos 
horo, kiam la nuno plu ne apartenos al vi. Kaj vi ne volas pensadi 
pri la estonto: kion do vi esperas ?“ 

Je tiu demando la granda poeto, ĝis tiam la kapon mal- 
humile levinte, mallevis ĝin kaj komencis iomete pripensi. Li 


 Y Tiu ĉi rakonto estis publikigata Anglalingve en „Catholic Directory“, 
“St. Peter's College, Freshfield, Liverpool. 

akceptis la mankon de kredo, sed rieniel li konsentis, ne posedi 
jan esperon. 

En la 18357, parolante pri si en la antaŭparolo de la „Kantoj 
de la krepusko“, li estis dirinta: „Mi apartenas al la kategorio de 
la esperantaj homoj.“ Li estis doninta al unu el liaj „Rigardadoj“ 
kiel titolon: Espero. 

En la 18832 kiel en la 18392 Hugo estis unu el tiuj homoj, 
kiuj esperas. Sed, ho ve! Lia esperaĵo estis nur vana, senenhava 
sonĝo. Por veki la sonĝantan dormanton, sufiĉis, demandi lin: 
„Kiu esperas, tiu esperas ion ajn; nu, kion vi esperas?“ Tial 
Hugo similis al dormanto, kiu, vekiĝinte post belega alloganta sonĝo, 
penados maltrankvile, por ekkapti la mirindaĵon, kiun ti ĵus vidis 
ekster la realo, sed malĝojege konstatas, ke li tenas nur venton en 
liaj malfermitaj manoj! 

La sanktulo, Dom Bosco, lasis lin en utilega meditado. Tamen, 
post kelke da tempo, li formetis la sondilon el tiu tre agitata animo 
kaj enigis en ĝin fajran sagon. Ne atendinte la respondon de Hugo 
post la embarasanta demando, li interrompis la silentadon de la 
glora homo, nun tiom konfuza; li diris kun la tuta aŭtoritato ne- 
kontraŭbatalebla de sanktulo al la blankhara maljunulo, staranta sur 
la bordo de la tombo: „Estas necese. ke vi pensu serioze pri via 
eterna estonto Vi disponas nur tre mallongan tempon de yivo. Me 
vi profitos ĝin, por reveni al la katolika Eklezio kaj petegi la 
kompaton de Dio, vi savos vian animon por ĉiam. Aliaokaze vi 
mortos kiel nekredemulo kaj kondamnatulo!“ Tiam la flera poeto 
respondis humile: „Mi scias perfekte, ke neniu el ĉiuj miaj amikoj, 
arogantaj kaj tromemfidaj filozofoj, povas fanfaroni pri tio, ke li 
solvis la plej gravan problemon de nia vivo, jenan: Ĉu ni iros post 
la morto al Nenio aŭ al Eterno? Mi treege ŝatas vian prudentan 
konsilon kaj volas primediti ĝin. Plie: se vi permesas, mi estos 
fehĉai. viziti vin ree.“ 

Hugo tiam premis amike la manon de la sankta pastro kaj 
prezentis al li vizitkarton kun la nomo Victor Hugo, kiun Dom 
Bosco legis tre kortuŝite. 

Kelkaj tagoj pasis. Hugo, laŭ lia dezirego, havis duan inter- 
vidiĝon kun lia kara konsilanto. Preminte vive la manon de Dom 
Bosco, li deklaris: „Mi plu ne -estas tiu homo, kiun vi vidis antaŭe. 
Mi estis ŝercanta, kiam mi montris min kiel furiozan nekredemulon. 
Male, mi kredas je la senmorteco de la animo, mi kredas je Dio, 
kaj mi esperas, morti inter la brakoj de katolika pastro, kiu- povos 
rekomendi mian mizeran animon al la severa Juĝisto. Bonvolu, mi 
petegas, favori min per via sindonema amikeco !“ 


Æ 


Du jaroj pasis, post kiuj la morto venis, por viziti Hugo’n. 
Efektive, kiel la sankta Dom Bosco profetis al li, li ne estis havinta 
longan tempon, por- prepari sin al eniro en sian timigantan Eternon. 
Tamen, la gravaj paroloj de la sanktulo ne estis vanaj, kvankvam 

la nekredemaj amikoj de la fama poeto ĉirkaŭis lian mortoliton, por 
malhelpi energie per ĉiuj rimedoj la venon de iu pastro. katolika 
al la mortanto. — 

Katolika. tre pia kuracisto, kiu flegis Hugo'n, elirigis dum 
kelkaj minutoj la ĝenantajn malpiajn amikojn, deklarinte al il) ian 
pretekston. Tiu vera savinto de la animo de Hugo estis preparinta 
antaŭe ĉiujn detalojn de mallonga, belega kaj edifanta drameto, kiu 
nun estis okazonta. | 

La mortonto faris agon de bedaŭro pri ĉiuj pekoj de lia 
vivo, dum avertita per interkonsentita signalo pastro“), absolvis lin 
el proksima domo en la nomo de Jesuo Kristo, la Dia Juĝisto de 
la vivantoj kaj de la mortintoj. 

Kortuŝanta kaj solena minuto, kiu donis al la mizera animo 
de Hugo pli da vera, profunda ĝojo ol la sennombraj ebriigantaj. 
gloroj kaj plezuroj de liaj 83 Jaroj! 

La kuracisto ĉeestanta tiun belegan scenon, certigas, ke Hugo 
tiom sincere kaj kore bedaŭris ĉiujn pekojn de lia vivo, ke iu ajn 
vidanta lin ne estus povinta, ne plori. La vangoj de Hugo, “iaj 
palaj sulkiĝintaj vangoj estis superverŝitaj de la plej dolĉaj larmoj! 

Li redonis sian animon al sia Kreinto kaj Savinto nur unu 
horon post tio. Jusef, S.J. 


Nia Religia Vortaro. 


= Unu el la plej gravaj aferoj por ni Esperantistaj katolikoj estas eldono 
de katolika biblioteko enhavanta unue la Sanktan Biblion kun grava 
komentario kaj religiajn librojn, precipe por la propagando kaj la defendo 
de nia kredo. Sed, por povi verki tiajn. librojn, nepre estas necesa katolik 
teknika vortaro, ĉar dogmaj vortoj ne ekzistas en la komunaj Espaj 
vortaroj. | 

Nun jam estas ĝusta tempo, komenci tiun gravan laboron, farante ĝin 
sen komitatoj, kiuj nenion trafas. Ni devas ellabori grandan seriozan 
verkon, vere indan je nia sankta religio; sekve, ĝi devas esti verkata mal- 
rapide, diligente, kontentige. 

Jen, kion mi proponas: Jam mi verkis de tia vortaro parton sub la 
komencliteroj A ĝis D kaj kolektis multon ankaŭ por la ceteraj komencliteroj. 
Do, mi opinias, ke, se mi sendos ĉiumonate du aŭ tri paĝojn da tiu manu- 
skripto al „E. K.“, ili povus esti presataj en tiu revuo kiel presprovoj korekt- 
eblaj kaj tiel sendataj al la abonintoj kun la peto, fari korektojn kaj 
aldonojn laŭ ilia kompetenteco kaj resendi tiujn presprovojn letere al „E. K.“, 
kies direktoroj el ĉies plibonigoj verkos unu tekston kaj presigos ĝin tiam 
en „E.K.“ Tiamaniere iom post iom ni havos vere Religian Enciklopedion 
kaj ĉiuj legantoj de „E. K.“ kutimiĝos al precizaj religiaj esprimoj en iliaj 
paroloj kaj skriboj. Tiu verko samtempe estos lernolibro priĉiuj religiaj 
problemoj, n 

En la aranĝo de la teksto mi sekvos la ekzemplon de Kabe kaj de 
Verax, aldonante al ĉiu vorto en la leksikono mallongan klarigon Esperant- 
lingvan. Tiamaniere ĉiu vorto estus materialo: por religia artikoleto. Ciu vorto 
estas sekvata de klariga responda vorto, el kiu ĝi devenas. Ekz.: 

Abakuko (bib.) H'Abakuk, l. Habacuc — sign. batalanto. Nomo 
de unu 'el la „malgrandaj profetoj“. Li, estis el la Simeona tribuo, vivis dum 

*) La pastro, kiu absolvis Hugo'n; vivis, 80 jara, ankoraŭ en la komenco 
de la nuna Jaro. l 

la disfalo de la Asira potenco kaj la leviĝo. de la Kaldea (62 centj. a. Kr.) kaj: 
lasis al ni unu el la libroj en la Sankta Biblio, kun tri mallongaj ĉapitroj. 
Agrafoj (teol.) l. agraphae. Vortoj de Jesuo aŭ de la Apostoloj, ne 
skribitaj sed tradicie konservitaj. 
Amikeco (fil.) ]. amicitia. Reciproka bonvolemo laŭ ia interkomunikiĝo. 
Anakoretoj (hist.) ermitoj, vivintaj en dezertejoj, por pli oportune 
preĝi kaj mediti. 
Mi prezentas mian proponon al la legantaro de „E K.“ kaj esperas, ke 
la kunlaborado laŭ mia intenco estos akceptata de ili por la grava celo. 
Bianchini. 


Niaj Mortintoj. 

El sciigoj dum kaj post la tutmonda milito, trovitaj en la 
Esp% gazetoj kaj en okazaj korespondaĵoj de samideanoj kaj ankaŭ 
havigitaj al ni per reveno de „E. K.“-n9j senditaj al konataj el pli 
frua tempo adresoj, ni kolektis jenan, certe ankoraŭ tute ne kom- 
pletan liston de forrabitaj al ni de la morto karaj samideanoj. Ni 
ilin ne forgesu en niaj preĝoj por mortintoj, ke la mizerikorda Dio 
donu al ili ripozon eternan kaj ke eterna lumo lumu al ili. 

Unuavice estu ĉi tie nomataj la neforgesebla al kongresanoj 
senlace fervora, ĉiam servipreta kaj tiom bonkora sekretario de la 
kataj kongresoj, S'' Klaudio Colas en Paris, kaj la same fervora 
propagandisto Frato Izidoro en Woluwe (Belgujo). S"9 Colas 
fariĝis viktimo de la kruela milito sur batalkampo. 

Ni plue devas raporti morton de „HE. K.“-anoj: 

Sro J. Rosals, prez. de la Kataluna Ligo de kat. Esperant- 
istoj (Barcelona, Hispanujo); 

` pastro O. Fromm Charlottenburg, Germanujo); 

So J. Teufelberger (Weisskirchen, Supra Aŭstrujo); 

Sre L. Thoma, instruisto (Eger, German Bohemujo); 

pastro F. Vorderegger (Mauterndorf, Salcburgio); 

Sro J. ThoOler, fervojisto (Klösterle, German- Bohemujo); 

go J. König (Wien, Aŭstrujo); 

Feo Mick (Weihnachten, Svisujo); 

pro St. Gruss (Wien, Aŭstrujo); 

pro St. Grosskopf (Wien, Aŭstrujo); 

Feo J. Stroiss, instruistino (Wien, Aŭstrujo); 

Sre H. Pollhuber, ĝardenisto (Strobl, 9. Aŭstr.); 

Sre G. Müller (Hochstadt ap. Aich, Germanujo). 

Sur la militkampoj ni perdis: 

grojn I. Rüttinger, ano de „Verda Stelo“ en Wien, 
J. Thomas en Schirgiswalde (Saksujo) kaj Sämmer en Wechsel- 
burg (Saksujo). 

Sre A. Angelini el Trento, vundita en Galicio, mortis en 
malsanulejo en Wien. 

Fine estu menciata ĉi tie ankaŭ la morto de Sro H. F. 
Hoveler (Cefeĉ) en London. 

Ni dankos al samideanoj pluajn sciigojn por tiu ĉi memor-listo. 

Kroniko. 


Aŭstrujo. La 19an de Septembro 1920 okazis la 8a ĝenerala kunveno de 
la Kata Unuiĝo Espa en Wien kaj la Aŭstruja Kata Ligo Espa. pri kiu raportis 
la plej grava katolika gazeto en Wien, „Reichspost“, la 21an de Septembro, 
jenon: La 6a Internacia Katolika Kongreso Esperantista en Hago rezultigis la 
fondon de Internacio Katolika, kiu havas la taskon, „Esperantistigi“ la jam 
ekzistantajn grandajn organizaĵojn katolikajn, t. e. „fakte“ kunligi kiel eble 
plej baldaŭ la katolikojn de la tuta mondo. En ĉi tiu senco okazis dimanĉe 
la ĝenerala kunveno de la Katolika Unuiĝo Esperantista en Wien. Antaŭ ĝi faris la 
Ligo-prezidanto provincialo P. Meŝtan solenan Esperanto-Diservon kaj predikon 
en la kapelo de Kolping-domo. En la ĝenerala kunveno de la Katolika Unuiĝo: 
Esperantista en Wien la administra vicprezidanto Siedl povis saluti reprezentant- 
ojn de ĉiuj grandaj katolikaj organizaĵoj Wien'aj. Kiel anstataŭanto de la 
kardinalo ĉeestis provincialo P. Meŝtan. La horo de „Verda Stelo“ kantis la 
W-himnon. Tiam direktoro Schamanek, lektoro por E ĉe la teknika altlernejo, 
kiu partoprenis en Hago kiel delegito, raportis pri la XIIa Universala kaj 
pri la VIa Katolika Kongresoj Esperantistaj en Hago. Revidento Frey dankis al 
la 62jara Esperantisto, precipe pro lia oferema laboro en la teknika altlernejo. 
Koncerne la intencita propagando atentigis Sro Frey pri kvar grandaj, aŭtune 
okazontaj kursoj: por katol. Instruistoj kaj instruistinoj, por studentoj de altaj. 
kaj de mezaj lernejoj. La kursoj celas, ekzistigi E- -instruistojn kaj propagando- 
oratorojn, kiuj, kune kun la grandaj katolikaj organizaĵoj, printempe 1921 
ekfaros la grandan ĝeneralan propagandon. Rezulte de la tutmonda milito 
komenciĝas nun en Wien, kiel en la tuta mondo, tre favora por Esperanto inter- 
nacia movado. Dum la ideo de Dro Zamenhof, kunligi la 1500 milionojn da homoj, 
efektive ne estas realigebla, unu Ligo estas efektivigebla, la unuigo de la 
tutmondaj katolikoj per la devizo: unu kredo, unu komuna lingvo. Sro Frey 
finis sian paroladon per alvoko al ega laboremo. Nome de la Ligo de 
katolikaj virinoj (Katholische Frauenorganisation) promesis grafino Walters- 
kirchen subtenon, nome de la Ligo de Kristane-Germanaj Studentoj prezidanto. 
Pichler kaj nome de „Popolligo“ vicprezidanto reg. kons. Paulitschke. La 
novelektita estraro de la Ligo estas: P. Provincialo P. Meŝtan. V.P. redaktoro- 
Schroder. Scand. phil. Emma Pockberger, K. privatulo Winkler kaj konsilantaro. 
Estraro de la grupo Wien: Prezidanto Sro Rud. Mich. Frey, Vicprez. 
Sro B. Ulm, Sekr. Sroj Bischof kaj Pjeta, K. Sro Deistler kaj 
Sno Krämer, Bibliotekisto Sroj Siedl, kaj Chiba kaj konsilantaro. Oni 
bedaŭris la eksiĝon de la administra vicprezidanto Siedl, kiu pro sanecaj. 
kaŭzoj rifuzis reeiekton. Fine estis plenumataj unulĝaj aferoj. Informoj ĉiutage 
de la 9a matene ĝis la 9a vespere en la sekretariejo, I., Kleeblattgasse 7, kaj. 
skribe de Sro Bischof sub la sama adreso (kompenso 1 K). 


Litovujo. En Kaunas (Kowno) la 10an de Septembro 1920a estis. 
fondata Katolika Societo Esperantista, kies prezidanto estas SroS. Tijunaitis, 
parlamentano; vic-prezidanto estas Sro A Opulskis, gimn. profesoro, sekretario. 
Sro J. Macernis. La 14an de Septembro la estraro elektis la direktoron 
de „Ika“ por Litovujo: la prelaton Sron A. Dombrauskas (Dombrovski), kaj 
decidis, pagi membrokotizon de 2 Mkoj por ĉiu societano al „Ika“ kaj aboni 
por ĉiu membro unu ekzempleron de „Espero Katolika“. 


Sciindaĵoj. 

Pro Poell, la meritplena prezidinto de: „Nia Sesa“ kaj nuna prezidanto: 
de „Ika“ ricevis la 3lan de Aŭgusto (la tago de naskiĝo de la reĝimo Vilhel- 
mino de la Nederlandoj) la kavalirecon de la ordeno Oranje-Nassau. 
Tiu honorigo certe impresos ĝojige la katolikaron Esperantistan, kaj kune kun. 

la direktoraro de „E. K.“ sincerakore ĉiuj katolikaj amikoj de la Esperanto- 
movado gratulas pro tiu distingo plenmeritita la amindan „Ika“-estron, kiu 
tiom laboradas por prospero de nia afero. 


Propagando. La prezidanto de „Federazione Esperantista Italiana“, nia 
kara samideano Prof. P. Carolfi, dissendis leteron kun Itallingva teksto, per 
kiu li, citante la telegram-tekstojn al la kaj de la Sankta Patro dum „Nia 
Sesa“ kaj la rezolucion de tiu kongreso pri enkonduko de Esperanto, almenaŭ 
fakultative en la pastro-seminarioj, klopodis instigi la diocesestrojn en lia 
lando, delegi almenaŭ unu reprezentanton al la Va Italuja kongreso Esper- 
antista la 3an ĝis la 5a de Oktobro en Bologna. Certe, bona manlero, tuj 
utiligi la sciigojn pri ĉefaj okazintaĵoj. en nia movado, por propagandi la 
disvastigon de nia lingvo. 


BES-a Adresaro de Esperantistoj el ĉiuj landoj. Eld. Bohema Esperanto- 
Servo en Moravany (Ceaoslovakujo). Prezo Svis. Fkoj 1 50. Dua eldono. 
(Somero 1920.) — La broŝuro enhavas adresaron de unuopuloj, de entreprenoj 
(Esperanto-Societoj kaj -Servoj, -Gazetoj kaj Firmoj uzantaj Esperanton), plue 
alplenigojn. Tria eldono estas preparata. Aliĝo por unu persono Svis. Fkoj 2:-—, 
por entrepreno Svis. Fkoj 3:--. La adresaro celas enhavi ĉiujn seriozajn 
Esperantistojn. 


The Lithuanian Booster. Eldonata monate de T. Shamis, 500, 
5th Avue, New York City. Prezo 10 Cendoj. Anglalingva revuo, por disvastigi 
la scion pri Litovujo kaj la Litovoj, amika al Esperanto. 


Esperanto-insignoj, baveblaj ĉe H. Rohlich, del. de UEA. en Gab- 
lonz a. N, Wasserg. 7 (Ceaoslovakujo) je tre akcepteblaj prezoj. La liveranto 
sendas prezaron. 


Petoj kaj Demandoj. 


Pleonasmo? „El la noj 8/9 de „E. K.“ mi vidis — skribis al la redaktoro 
de „E.K.“ tre estiminda „E. K.“-ano — ke oni starigis Internacion „Katolikan“. 
'Cu ne, laŭ Greka lingvo, „katolika“ signifas jam „universala ? Tio do estas 
absurdaĵo! Pardonu: al fratoj oni devas povi malfermi sian koron ...“ — Al ni 
tamen ŝajnas, ke „katolika“, ja identa lingvistike kun „universala“, ne estas 
identa tiamaniere ankaŭ kun „internacia . Cetere, ni atendas respondon... 


Kiu havigas religiajn verkojn en Esperanto, ne riceveblajn el la eldonejo 
Ader & Borel en Dresden, al Sro J. Macernis, sekr. de la Kata Soc. Espa 
-en Kaunas (Litovujo) ? 


Katolikajn Esperanto-insignojn serĉas Sro J. Macernis, sekr. de 
Kata Soc. Espa en Kaunas (Litovujo). 


Aŭstrujaj pastroj Esperantistaj! Bavara kunfrato, parohestro en Mal- 
-supra Bavarujo, donas okazon por restado surkampara al katolika pastro 
Aŭstruja, kiu scipovas paroladi Esperanton. Informojn oni petu ĉe la Centra 
"Oficejo de „Ika“ en Graz, Karmeliterplatz 5. 


Interŝanĝi deziras poŝtmarkojn, leterojn, poŝtkartojn tipajn ilustritajn 
kaj diskutadojn pri la postuloj de la nuna tempo: „Amikaro“ (20 junuloj 
inter 15 kaj 19 jaroj) en Breslau, Matiogimnazio. Adreso: Sro A. Weiss en 
Breslau (Silezio), IX., Domplatz 8;9. 

Interŝanĝi poŝtmarkojn deziras Sro F. Blindhuber en München 
(Bavarujo), Kurtŭrstenstr. 15, kun ĉiulandanoj. | 


Korespondadi interŝanĝe per poŝtkartoj deziras Sro E. Saturnik en 
Praha-Vinohrady, Cermaikova ul. 4, Ŭehoslovakujo. Li ĉiam respondos. 

Literaturo, Muziko kaj Artoj. 


E. Privat: Vivo de Zamenhof. Libraro Bolingbroke-Mudie, vol. I. 1920: 
Eldonis Brita lisperanto-Asocio, 17, Hart-Street, London, WC 1. Prezo 
broŝ. 8 ŝil. — Esperante, ĉiam konservi la memoron de sia amata prezidinto 
Bolingbroke-Mudie —' diras la eldonintoj en Antaŭparolo — kiu perdis siam 
vivon, deĵorante en Francujo dum la granda milito (je la 30a de Janugro 1916; 
en la 863 jaro de lia aĝo), la Brita Esperantistaro donacis kelkajn filojn de: 
Spesmiloj, por ebligi, ke la Brita Esperanto-Asocio eldonu, sub la suprenomita 
titolo, serion da bonstile verkitaj libroj originalaĵoj kaj tradukaĵoj — kiuj 
laŭ tipografio, presado, formato kaj enhavo iom post iom fariĝu me nur inda 
trezoro de Esperanta Literaturo sed vivanta atesto de o kaj estimo- por nia 
nobla kaj neforgesebla -amiko ... Nur la plej bonaj verkoj havos lokon en la, 
„Ho-Bo-Mo“-serio; ĉar ni deziras, ke la Libraro estu taŭga memoraĵo pri nia 
amata amiko kaj glorkrono. por nia Majstro Zamentiof kaj Jia lingvo Esper- 
anto.“ Efektive, per tre taŭga verko komencas la serio, ĉar Dro Edmundo. 
Privat, sufiĉe konata ĉie kiel tre lerta kaj elokventa Esperantisto, liveris em 
lia libro „skizon pri la vivo kaj la penso de Ludoviko Zamenhof“ — li diras 
tion en „Averto de la aŭtoro“ — kaj, kvankam ĝi estu „nek historio de la 
lingvo Esperanto nek rakonto pri la movado Esperantista“, ĝi pri ambaŭ kaj, 
kompreneble, precipe pri la kreinto de Esperanto enhavas tiom da sciindo, ke,. 
leginte tiun unusolan libron, ĉiu estas komplete informita pri la estiĝo kaj la 
progreso kaj sukceso de la nun jam plene „vivanta“ tutmonda helpa lingvo. La: 
bona stilo ebligas fluan legadon kaj la enhavo kelkloke impresas kortuŝe. 
Do, ĉiu, kiu nuntempe povas aĉeti ĝin, ne preterlasu tion, por riĉigi per 
juvelo sian Esperanto-bibliotekon. Okaze ni pli detale parolos ankoraŭ pri tiu. 
ĉi verko grava por la tuta Esperantistaro. | 


Cindrulino kaj aliaj Teatraĵoj por la Infanoj. De Louise Briggs: 
Eld. Brita Esperantista Asocio 17, Hart street, London, WC 1. Prezo 1 ŝil.. 
— La verketo prezentas por la supre menciita celo la „dramojn“ Cindrulino, 
Neĝblankulino, La Dormanta Belulino kaj Belulino kaj la besto, bone konatajm 
inter la tutmonda fabelaro, lerte aplikitajn por teatraj amuzoj, kaj ankaŭ du 
(iom naivaj) Monologoj estas aldonitaj La teksto certe estas taŭga plenumi. 
sian taskon. 


Magio. Teatraĵo por la infanoj. Verkita de Pourquoi Pas. Eld. The- 
British Esperanto Association, 17, Hart Street, London 'WC 1. Prezo 1 ŝil. — 
Tiu ĉi verketo naskigita de la sekvoj de l’ tutmonda milito: Malsatego de infanoj 
en Eŭropo, meritas specialan atenton. La profito el ĝia vendo aŭ prezentado 
estos liverata al la Komitato por Infana Savo. Verkita dum kvar Aprilo-tagoJ; 
nunjaraj, ĝi tre bone taŭgas por prezentadoj en neŭtralaj landoj, ĉar ĝi enhavas 
la raportojn el la Eŭropaj „malsatejoj“ en tre simpla kaj per tio tre kortuŝanta 
formo kaj alvokas jam per tio al bonfaroj ankoraŭ nuntempe tre urĝaj por 
tiuj persekutataj de mizero landoj. 


Faka Vortaro N° 1. (Provizora Eldonaĵo de la Brita Literatura kaj, 
Debata Societo. Terminoj uzataj en la fabrikado de Ombreloj. — Kvankam 
ĉi tiu fako eble ne estas tre grava, ni entreprenis prepari provan vortaron 
pri ombrelfabrikado — diras la eldonintoj — ĉar la materialo estis facile- 
havebla kaj la farota laboro ne granda. La sperto, kiun ni akiris per la 
preparado; helpos al ni rilate pli grandajn kaj pli gravajn fakojn (terminoj: 
por boto- kaj ŝuo-industrio, por teksaĵoj kaj por vestaĵoj jam estas kompilataj . 
Sed tiu laboro plene efektiviĝos nur, se niaj samideanoj-studinte la ilustraĵojn 
kaj terminojn, sendos al ni naciajn trfdukojn kun kritikoj pri niaj terminoj. 
— El tiu vidpunkto ankaŭ ni rekomendas tiujn kvar paĝojn, riceveblajn por 
1 respondkupono (1'1/, Pencoj), 254, Wightman Road, London, N 8. Efektive, 
fakaj terminaroj iĝas pli kaj pli necesaj kaj fakuloj kompetentaj helpu, igi. 
ilin plej fidindaj. 

La Kvakerismo. Mallonga skizo pri la historio kaj kredoj de la Religia 
Societo de Amikoj. populare nomataj „Kvakeroj“ (Quakers). D£ T.C. Catchpool. 
Prezo 3 Pencoj. Friends' Council for International Service, Ethelburga House, 
91, Bishopsgate, London, EC 29. 


La Rozujo Ciumiljara. De Mabel Wagnalls. Tradukis E. S. Payson, 
prez. de Espa Asocio de Norda Ameriko. Prezo 35 Cendoj. — La rakonto verkita 
de Mabel Wagnalls estas inspirita de la miljara (ne: ĉiumiljara) rozujo en 
Hildesheim (Germanujo), kiu ĝiatempe prezentis al ŝi bildon de paco, kaj, laŭ 
noto de la tradukinto ĝi apartenas al la „Plej Bonaj Rakontoj“ eldonitaj dum 
la 1916a- Gi donis ankaŭ la tekston por dramo „Revelation“. La laboro de 
la tradukinto meritas aprobon kaj precipe nuntempe, kiam la Esperantistaro 
sopiras legaĵaron, tiu ĉi verketo estos bonveninta al multaj legemuloj. 


La Espa Gazetaro. Ni daŭrigas la liston de regule nun elirantaj 
Espaj gazetoj, komencitan en la moj 8/9, per Jenaj pluaj anoncoj: 
Esperanto Triumfonta. Jurnalo internacia, universala, sendependa. 
Eliras provizore dufoje en la monato; depost Novembro 1920 ĉiu- 
semajne. Abono 15 respondkuponoj por 10 numeroj. Eld. Teo Jung, 
KoOln-Horrem (Germanujo) — Literaturo. Trimonata Gazeto KEsperant- 
ista. Jara abono Sm 1'25. Admin.: London N. 8, Wightman Road 254. 
— Brazila Esperantisto. Oficiala organo de „Brazila Ligo Esperantista“. 
1a jaro. Jaro abono 2 Sm. Admin.: Rio de Janeiro, Praça Quinze de Novembro. 
— Argentina Esperantisto. Oficiala organo de „Argentina Esperanto- 
Asocio“. 4a jaro. Jara abono 3 Sm. Admin.: Buenos Aires, Belgrano 865. — 
Nederland-Esperanto. Organo- por la disvastigo de la tutmonda helpa 
lingvo Esperanto en Nederlando. 3a jaro. ?/, jara abono 50 Hol. Cendoj. Admin.: 
OC. G. Sterkenburg, Zutfen, Spittaalstr. 8. — La Eklezia Revuo. Organo 
de la Eklezia Esperantista Ligo (Anglikana). 3a vol Jara abono Sm 1:50. 
Admin.: A J. Ashley, parohestro de Farnley Tyas, Huddersfield, Britujo. — 
La Revuo Orienta. Monata Gazeto Internacia. Organo de Japana Esperanto- 
Instituto 1a jaro Jara abono 220 En. Admin.: Japana Esperanto -Instituto, 
Tokio, Uŝigome, Sin-Ogaŭmaĉi III-14. — Amerika Esperantisto. Oficiala 
organo de la „Esperanto-Asocio de Norda Ameriko“. 26a vol Jara abono 2 Sm. 
Admin.: West Newton, Mass. USA. — Laboro. Monata organo de „Portugala 
Laborista Esperanto-Federacio“. 1a jaro. Jara abono Fkoj 8:50. Admin.: Lisboa, 
R. Antonio Maria Cardoso 20. — Kristana Espero. 83 monata Kristana 
revuo. Jara abono 5 Svis. Fkoj Admin : Laihia, Finnlando. — Svisa Espero. 
Oficiala organo de la „Svisa Esperanta Societo“. Jara abono 8 Svis. Fkoj, 
Admin.: A. Thonney, Epinettes, Lausanne. — Monata Bulteno de „Al- 
pech“ Esperanta Grupo. 2a jaro. Jara abono 8 respondkuponoj. Admin.: Sa- 
badell, Mendiz al. 3-1er, Hispanujo. — Nia Folieto. Organo de „La Pro- 
greso“ Esperanto-Klubo. 2a jaro. Jara abono Fkoj 2::0. Admin.: Gent, Zalmstr. 
48, Belgujo. — La Suda Kruco. Organo de la Aŭstraliaj Esperantistoj. 
la jaro. Jara abeno 18 respondkuponoj. Admin.: Melbourne, Elizabeth-str. P. O. 
Box 1367 — Verda Utopio. Internacia Revuo Esperantista. 1a vol. Jara 
abono 3 Jenoj. Ad.anin.: Osaka, 5265. Uehommaĉi 7-ĉome, Minami-Ku, Japanujo. 
— Le Monde Esperantiste. 13a jaro. Jara abono 5 Fkoj. Admin.: Paris 
XIVe, rue Sophie-Germajn 3. 


Traduko. Laŭ konsilo de Sro Mielert, la sekretario de la Kata Societo 
Espa en Kaunas (Litovujo), Sro J. Macernis komencis traduki Esperant- 
lingve la Germanlingvan verkon de Konrade Hock: „Die Uebung dez: 
Vergegenwirtigung Gottes.“ 


